ועדת העבודה, הרווחה והבריאות, כנסת 19, פרוטוקול מספר 80, 2013-10-21 10:00

חיים כץ: בוקר טוב.

חיים כץ: יום שני בשבוע, י"ז בחשוון, ה-21.10.13.

חיים כץ: אני מתכבד לפתוח את ישיבת וועדת העבודה, הרווחה והבריאות.

חיים כץ: הנושא: הצעת חוק משפחות חיילים שנספו במערכה (תגמולים ושיקום) (תיקון מס' 36).

חיים כץ: גברתי, איפה אנחנו עומדים?

<שמרית גיטלין-שקד: עוד לא התחלנו לקרוא את הצעת החוק, אנחנו יכולים להתחיל להקריא.

חיים כץ: לפניי שנעבור להקראה, יש פה מישהו שרוצה להגיד משהו?

<אלי דבי: יושב ראש "לנצח אחי".

<אלי דבי: עיינו בהצעת חוק, וקודם כל תודה למשרד הביטחון ולוועדה, שציינו את הנושא של אחים שכולים רק אני רוצה לתקן טעות שנושא של אחים שכולים בהגדרה הראשונה כנראה הושמט, אז אני מבקש לציין את זה.

חיים כץ: כשנקריא תגיד את מה שיש לך להגיד.

<פרידה שניידרמן: אני מארגון "יד לבנים".

<פרידה שניידרמן: אני יושבת ראש ועדת האחים בארגון יד לבנים והייתי רוצה לומר שני משפטים או שאתה רוצה שאמתין.

<פרידה שניידרמן: ..

חיים כץ: לא, את יכולה להגיד שני משפטים.

חיים כץ: אם זה נוגע לנוסח, תוכלי להגיד כשנקריא את זה.

<פרידה שניידרמן: זה לא רק לנוסח כי מדינת ישראל חייבת איזה שהוא חוב מוסרי לאחים השכולים - -

חיים כץ: טוב, את זה אנחנו מכירים, אמרת את זה כבר.

<פרידה שניידרמן: - - ואני הייתי מבקשת, אכן קיבלתי את החוק, קראתי ובדקתי וחסר בהגדרה הראשית הנושא של "אחי הנספה".

<פרידה שניידרמן: אני חושבת שהדבר הזה אינו כרוך בכסף.

<פרידה שניידרמן: הוא נכון מבחינה ערכית ומוסרית ומבדיקה שלי בין המוסדות, וזה גם עלה בוועדה הקודמת, אין כל מניעה שזה יוחל.

חיים כץ: תודה רבה.

חיים כץ: עוד מישהו רוצה לדבר?

<יעקב גוטליב: אני יושב ראש העמותה "צדק למשפחות הנופלים".

<יעקב גוטליב: עברתי על כל החומר ולא ראיתי דבר וחצי דבר לגבי ההורים המבוגרים.

<יעקב גוטליב: חלו המון שינויים לגבי הורים מבוגרים עם צרכים שונים, והרבה צרכים, ועד כמה שאני הבחנתי חל קיבעון במשרד הביטחון, באגף, לגבי הורים שכולים בגיל מבוגר.

<יעקב גוטליב: לא התקדם דבר וחצי דבר.

<יעקב גוטליב: אני רוצה לומר לך, אדוני היושב ראש, לא בלבד שלא נתנו אלא גם לקחו.

חיים כץ: אוקי.

חיים כץ: שנעבור להקראה תגיד את מה שיש לך להגיד.

חיים כץ: עוד מישהו רוצה?

חיים כץ: תודה רבה.

חיים כץ: אנחנו נעבור להקראה.

חיים כץ: אנחנו עוברים סעיף סעיף.

חיים כץ: אם יש משהו שמישהו מתנגד, יגיד: מתנגד אני.

חיים כץ: לא יסביר ולא כלום.

חיים כץ: באותו רגע שהוא מתנגד אנחנו לא מצביעים על הסעיף הזה.

חיים כץ: נחזור אליו אחר כך ואז ההתנגדויות יהיו פרוטות.

<חיים מועלם: סמנכ"ל וראש אגף משפחות והנצחה במשרד הביטחון.

<חיים מועלם: ברשותך, אני רוצה אולי לומר את העקרונות לפני שנתחיל בהקראה כדי שיהיה לנו איזה שהוא מכנה משותף לכל היושבים פה.

<חיים מועלם: הצעת החוק באה לעגן את הסיוע שמשרד הביטחון נותן מעבר לתגמולים.

<חיים מועלם: הסיוע הרגשי, הסיוע הרפואי, הסיוע הסיעודי למשפחות השכולות והגיעו למצב הקיים, אני מדגיש - -

חיים כץ: שמעת אותו מבלי שאני אכנס לענין.

חיים כץ: שמעת את אדוני שאמר מפקירים.

חיים כץ: ..

חיים כץ: סליחה, המילה שאני אמרתי לא טובה.

חיים כץ: לא מפקירים.

חיים כץ: אין התייחסות להורים מבוגרים.

חיים כץ: ברגע שהוא אמר שאין התייחסות להורים מבוגרים כנראה שהוא התייחס לסיעודי.

<חיים מועלם: אנחנו מעגנים את הסיוע שמשרד הביטחון נותן נכון להיום לאלמנות, ליתומים, לאחים ולהורים השכולים במסגרת החוק על מנת שהמצב הקיים וההטבות שניתנות לאוכלוסיית המשפחות השכולות תשמר ותעוגן בחוק ולא תהיה פרוצה ולא תהיה נתונה למצב של רצון כזה או אחר לתת את ההטבות.

<חיים מועלם: אני חושב שזה מעמד היסטורי, העיגון הזה שבא להיטיב עם אוכלוסיית המשפחות השכולות.

<חיים מועלם: תודה.

חיים כץ: נעבור להקראה.

<יובל יעקב: "הצעת חוק משפחות חיילים שנספו במערכה (תגמולים ושיקום) (תיקון מס' 35), התשע"ד-2013.

<יובל יעקב: תיקון סעיף 1.

<יובל יעקב: 1.

<יובל יעקב: בחוק משפחות חיילים שנספו במערכה (תגמולים ושיקום), התש"י-1950 (להלן – החוק העיקרי), בסעיף 1, בסופו יבוא: ""אגף משפחות והנצחה" או האגף" – אגף משפחות והנצחה במשרד הביטחון; "הטבה" – סיוע הניתן לפי פרק שלישי1, למי שעונה על אמות המידה הקבועות בו ואשר התקיימו לגביו הוראות חוק זה והתנאים שקבע שר הביטחון; "סיוע" – סיוע מלא או חלקי, הניתן בתשלום, במימון בהחזר הוצאה שהוצאה בפועל, במענק, במלווה (בחוק זה – סיוע כספי), או בדרך אחרת כפי שקבע שר הביטחון;" אני מדלג על כמה דברים שנמחקו.

<נאוה שוהם סולן: אני יושבת ראש ארגון אלמנות ויתומי צה"ל.

<נאוה שוהם סולן: אין לפני את התזכיר אז אני רוצה להבין מה זה "ואשר התקיימו לגביו הוראות חוק זה והתנאים שקבע שר הביטחון".

<נאוה שוהם סולן: מה הכוונה התנאים שקבע שר הביטחון?

חיים כץ: הוא לא יודע לענות לך עכשיו ואת לא מנהלת את הדיון.

חיים כץ: תמשיך.

חיים כץ: למערכת הביטחון היתה פניה של האחים השכולים להוסיף בסעיף 1, תקריאי מה.

חיים כץ: לא מפריע לך.

<פרידה שניידרמן: ברשותכם, אם אפשר להפוך את המשפט ולכתוב בהגדרת "בן משפחה":

<פרידה שניידרמן: כל אחד מאחיו ומאחיותיו ובסוף שיהיה כתוב "ולעניין פרק - -

חיים כץ: זה ענין של ניסוח משפטי והיועצת המשפטית אמרה שזה כך אז זה כך.

<אריה מועלם: אנחנו מקבלים את התיקון של היועצת המשפטית כפי שהיא הציעה.

חיים כץ: מה גברתי רצתה בסעיף 1, איזה הבהרה רצית?

<נאוה שוהם סולן: אני לא הבנתי " והתנאים שקבע שר הביטחון".

<נאוה שוהם סולן: אשמח לקבל הסבר.

<שמרית גיטלין-שקד: ההוראה פה, אין לה משמעות.

<שמרית גיטלין-שקד: זה רק מפנה לסעיפים אחרים שקובעים שבסעיפים האחרים, שם תצטרכו לקבוע.

<שמרית גיטלין-שקד: פה המשמעות היא שכל הטבה צריכה לעמוד גם בחוק וגם בתקנות.

<מיכאל בך: אני עורך דין מיכאל בך - -

חיים כץ: אתה לא מדבר בלי לבקש רשות.

<מיכאל בך: אני מבקש.

חיים כץ: אתה לא מקבל.

חיים כץ: אתה לא פעם ראשונה פה ואתה צריך להבין את זה.

חיים כץ: זה שאתה עורך דין לא נותן לך כלום ואנחנו גם לא - -

<מיכאל בך: ההיפך, אני חושב שזה אמור לפגוע.

חיים כץ: תקשיב, פה מתנהל סדר, בוועדה הזאת.

חיים כץ: בשאר הוועדות לא מעניין אותי מה את העושה.

חיים כץ: אתה רוצה לדבר?

חיים כץ: תרים את היד.

חיים כץ: כן אדוני.

חיים כץ: כן, בוודאי.

חיים כץ: כן, מה רצית להגיד?

<נאוה שוהם סולן: שרק יוסיפו לחוק "התנאים שקבע שר הביטחון" בתקנות.

<נאוה שוהם סולן: את המילה "בתקנות".

<שמרית גיטלין-שקד: "שקבע שר הביטחון" מבחינה משפטית, קביעה יכולה להיות רק בתקנות.

חיים כץ: אוקי.

חיים כץ: בשביל זה יש פה את היועץ שלך ואת היועצת שלי שהלכו ללמוד משפטים, מה שאנחנו לא עשינו.

חיים כץ: אנחנו טובים במילים, הם טובים במשפטים.

חיים כץ: הם מבינים את מהות המילים שהם שמים במשפטים.

<שמרית גיטלין-שקד: פה אנחנו נעשה תיקון בהתאם לתיקון של האחים שעשינו קודם.

חיים כץ: מאה אחוז.

חיים כץ: יתקנו את זה לפי הנוסח המוגדר שהגדירו בהתחלה.

<יובל יעקב: ""האזור" – יהודה והשומרון; "יתום שאינו עומד ברשות עצמו" – יתום שמחמת מום גופני או שכלי לא עמד ברשות עצמו במות הנספה או בהגיעו לגיל 21 אחרי מותו וכל עוד אינו עומד ברשות עצמו מסיבות אלה; "עובד סוציאלי" – כהגדרתו בחוק העובדים הסוציאליים, התשנ"ו-1996.

<יובל יעקב: (ב) שר הביטחון יקבע את התנאים למתן הטבה לפי חוק זה לרבות לעניין הוכחת התנאים לנתינתה, וכן את היקף ההטבה, שיעורה, דרך הגשת הבקשה לקבלתה ואופן נתינתה, ואם קבע כי ההטבה תינתן בדרך של מתן סיוע כספי - אם תשולם בסכום חד-פעמי או בשיעורים.

<יובל יעקב: (ג)(1) סכומי ההטבות הניתנות בדרך של מתן סיוע כספי לפי פרק זה יעודכנו ב-1 בינואר בכל שנה, החל בשנה שלאחר תחילתו של חוק זה (בסעיף זה – יום העדכון), בהתאם לשיעור שינוי המדד החדש לעומת המדד הבסיסי; לעניין זה – "המדד" – מדד המחירים לצרכן שמפרסמת הלשכה המרכזית לסטטיסטיקה; "המדד הבסיסי" – המדד שפורסם לאחרונה לפני יום העדכון הקודם; "המדד החדש" – המדד שפורסם לאחרונה לפני יום העדכון.

<יובל יעקב: (2) על אף האמור בפסקה (1) רשאי שר הביטחון באישור ועדת העבודה רווחה והבריאות של הכנסת, לקבוע לגבי הטבה מסוימת דרך עדכון אחרת.

<יובל יעקב: (3) לעניין עדכון הטבות יחולו הוראות אלה: (א) סכום הטבה שכלל לאחר העדכון אגורות, יעוגל לשקל הקרוב כלפי מעלה; (ב) סכומי ההטבות המעודכנים יפורסמו באתר האינטרנט של האגף וברשומות.

<יובל יעקב: "

חיים כץ: רגע, תעצור.

<ערן יוסף: אני ממשרד הביטחון.

<ערן יוסף: התוספת של המילה "ברשומות" לדעתי לא נכונה.

<ערן יוסף: אנחנו לא מעדכנים סכומים של חוק ברשומות.

<ערן יוסף: התיקון יתבצע באתר האגף.

<שמרית גיטלין-שקד: יש חשיבות לפרסום במאגרים כי אחר כך, כשאתה מפרסם את זה ברשומות, כל מאגרי החקיקה מעדכנים את זה אצלם במאגרי החקיקה.

<שמרית גיטלין-שקד: לעומת זאת, כשאתה מעדכן את זה אצלך באתר זה לא מעודכן במאגרי חקיקה ואז מי שפותח את החוק נגיד ב"נבו" או ב"תקדין" לא יכול לראות את המספרים המעודכנים.

<שמרית גיטלין-שקד: הוא רואה מספרים לא מעודכנים.

<ערן יוסף: יש פרוצדורה של עדכון ברשומות שמתבצע בצורה פרוצדוראלית?

<ערן יוסף: אנחנו לא מכירים פרוצדורה כזאת ואם היא קיימת אין לנו בעיה.

<שמרית גיטלין-שקד: בעיקרון, אתם יכולים פשוט לעדכן בילקוט פרסומים את כל הסכומים המעודכנים.

<אריה מועלם: זה ייקח קצת יותר זמן.

חיים כץ: ייקח קצת יותר זמן אבל יהיה מסודר.

חיים כץ: שלא יקרה בעוד 20 שנה שיבואו ויתווכחו על מספרים.

חיים כץ: לאט לאט, זה ייקח פחות זמן, זה יהיה בסדר.

חיים כץ: העיקר שיהיה רשום, ומה שרשום זוכרים.

<יובל יעקב: "(ד)(1) הטבה לפי פרק זה תשולם או תינתן לפי סעיפים 15ב עד 15ו ו-15ח רק למי שקצין תגמולים אישר לו את ההטבה כמפורט בסעיפים האמורים לאחר שמצא כי התקיימו לגביו כל התנאים שנקבעו לפי חוק זה.

<יובל יעקב: (2) הטבה לפי סעיף 15ז תשולם או תינתן רק למי שעובד סוציאלי אישר לו את ההטבה כמפורט בסעיף האמור ולאחר שמצא כי התקיימו לגביו כל התנאים שנקבעו לפי חוק זה.

<יובל יעקב: (ה)(1) שר הביטחון רשאי לקבוע, לגבי מי שאינו תושב ישראל – (א) כי הטבות מסוימות לא יינתנו לו אף אם התקיימו לגביו כל שאר התנאים לקבלת ההטבה; (ב) כי הטבות מסוימות יינתנו לו בתנאים שקבע.

<יובל יעקב: (2) בסעיף קטן זה, "תושב ישראל" – מי שהתגורר בישראל או באזור 183 ימים או יותר, ב-12 החודשים שקדמו למועד שבו התמלאו התנאים לקבלת ההטבה המבוקשת על ידו.

<יובל יעקב: (ו) התובע הטבה לפי סעיפים 15ב עד 15ו ו-15ח יגיש בקשה לקצין תגמולים והתובע הטבה לפי סעיף 15ז יגיש בקשה לעובד האגף שהוא עובד סוציאלי.

<יובל יעקב: "

<נאוה שוהם סולן: אדוני, אני יכולה?

חיים כץ: כן.

<נאוה שוהם סולן: אני קצת נרתעת מסעיף ה(1) – "שר הביטחון רשאי לקבוע, לגבי מי שאינו תושב ישראל – כי הטבות מסוימות לא יינתנו לו אף אם התקיימו לגביו כל שאר התנאים לקבלת ההטבה;" אני אשמח להסבר.

<ערן יוסף: אני רוצה לציין שעד היום בעצם רוב ההטבות שניתנות למשפחות השכולות לא ניתנו למי שמתגורר בחו"ל.

<ערן יוסף: אנחנו עושים כאן תיקון.

<ערן יוסף: הכלל, ברגע שהחוק ייכנס לתוקף הוא שההטבות כן ניתנות אבל יש סוגי הטבות מסוימים שיכולים להתעורר לגביהם קשיים.

<ערן יוסף: למשל: מענק דיור, אם אנחנו רוצים להשהות את הסכומים או את התנאים לקבלה.

<ערן יוסף: לכן קבענו שהכלל הוא שמקבלים את כל ההטבות.

<ערן יוסף: השר רשאי בתקנות, כמובן באישור הוועדה הזאת, לקבוע הטבות מסוימות שלא יינתנו - -

<שמרית גיטלין-שקד: סליחה, לא כתוב פה שהתקנות הם באישור הוועדה הזאת.

חיים כץ: אז תכניסי בסוף את כל השינויים.

<ערן יוסף: כל התקנות לפי הפרק הזה, רשום שהן באישור הוועדה.

שולי מועלם-רפאלי: בתחילת הפרק היה כתוב שהכל תחת ועדת העבודה, הרווחה והבריאות.

<נאוה שוהם סולן: אז באמת כדאי אולי לחזק את זה.

שולי מועלם-רפאלי: יש סעיף בחוק שמתייחס להטבות שמקבלים רק תושבים שלא גרים בארץ?

שולי מועלם-רפאלי: כל הנושא של הגעה לאזכרות, איפה זה מוזכר?

<קריאות: כן, יש סעיף שמתייחס לזה.

<קריאות: יש סעיף וזה בפרק של הטבות הנצחה.

חיים כץ: אנחנו חוזרים לעמוד 4.

<יובל יעקב: "(ז) שכול ששכל יותר מילד אחד ואלמנה שהיא גם שכול, ואלמנה אשר התאלמנה יותר מפעם אחת מבן זוג שהינו נספה, יהיו זכאים לקבלת כפל הטבה, אלא אם כן נקבע מפורשות אחרת.

<יובל יעקב: (2) שר הביטחון יקבע הוראות לעניין מתן ההטבה הנוספת לפי חוק זה.

<יובל יעקב: (ח) ערעור על החלטה של קצין תגמולים לפי פרק זה יהיה כאמור בסעיף 25; לעניין זה, החלטה של ראש אגף משפחות והנצחה דינה כהחלטה של קצין תגמולים.

<יובל יעקב: הטבות לשיקום תעסוקתי.

<יובל יעקב: 15ב.

<יובל יעקב: (א) בסעיף זה – "עסק" – עסק בבעלות מלאה או חלקית של מבקש ההטבה, הכל כפי שקבע שר הביטחון; "שכול" – לעניין סעיף זה יראו בני זוג שכולים המקיימים תא משפחתי אחד והמבקשים סיוע לצורך עסק אחד, כשכול אחד.

<יובל יעקב: (ב)(1) קצין תגמולים רשאי, בכפוף לתקנות לפי סעיף 15א, לאשר הטבה לשיקום תעסוקתי כמפורט בסעיפים קטנים (ג), (ד), (ה) ו-(ז) לשכול, לאלמנה וכן ליתום שטרם מלאו לו 21 שנה ביום שהתייתם וטרם מלאו לו 30 שנה ביום שהגיש את בקשתו ובתנאי שלא ניתן לו בעבר סיוע לרכישת מקצוע או השכלה כללית או מקצועית לפי סעיף 33(א)(1א) (בסעיף זה – יתום) וכמפורט בסעיפים קטנים (ו) ו-(ח) לשכול ולאלמנה.

<יובל יעקב: (2) סיוע לפי סעיפים קטנים (ה) עד (ח) יינתן במקום הסיוע המפורט בסעיף 15ג.

<יובל יעקב: (ג) לצורך הקמת עסק ראשון לתעסוקתם ופרנסתם – מלווה חד-פעמי כמפורט בפסקאות (1) עד (3): (1) לשכול – בסכום שלא יעלה על 101,530 שקלים חדשים; (2) לאלמנה – בסכום שלא יעלה על 99,230 שקלים חדשים; (3) ליתום – בסכום שלא יעלה על 17,780 שקלים חדשים.

<יובל יעקב: (ד) לביסוס או להשלמת עסק קיים המשמש לתעסוקתם ופרנסתם, מלווה כמפורט בפסקאות (1) עד (3).

חיים כץ: משרד הביטחון.

<סיגל רקנטי: אני יועצת משפטית, משרד הביטחון.

<סיגל רקנטי: בלשון החוק היום, "שכול" הכוונה להורה ילדו של הנספה, זו ההגדרה על פי לשון החוק.

<סיגל רקנטי: ולכן, כשמשתמשים במילה "שכול", הכוונה להורה שכול.

שולי מועלם-רפאלי: אז אפשר להציע, אדוני, לשנות את הסעיף הזה ולכתוב "הורה" כמו שכותבים "אלמנה"?

<שמרית גיטלין-שקד: צריך לעשות את זה לאורך כל החוק.

שולי מועלם-רפאלי: אז אולי יש מקום לשינוי לאורך כל החוק.

שולי מועלם-רפאלי: זה נשמע רע.

<נאוה שוהם סולן: "שכול" זה אח שכול, זה יתום, זה אלמנה, זה הורה.

<נאוה שוהם סולן: - -

יעקב מרגי: בסיבוב הבא אפשר לעשות תיקון לגבי כל החוק.

<נאוה שוהם סולן: - - כמו כן, למה ההפרש הזה?

<סיגל רקנטי: כפי שכבר ציין סמנכ"ל וראש אגף משפחות והנצחה, אנחנו מעגנים את המצב הקיים ואלה הסכומים שניתנים היום.

חיים כץ: שמעת את ההפרש?

<נאוה שוהם סולן: כן.

חיים כץ: זאת אומרת שידעת שיש הפרש.

<נאוה שוהם סולן: כן, יש הרבה הפרשים.

<יובל יעקב: "(1) לשכול בסכום שלא יעלה על 21,800 שקלים חדשים; (2) לאלמנה בסכום שלא יעלה על 21,800 שקלים חדשים; (3) ליתום – (א) לביסוס העסק בסכום שלא יעלה על 10,550 שקלים חדשים;"

<שמרית גיטלין-שקד: פה סעיף קטן (ב) יצא ויהיה סעיף קטן (ד)(1) נפרד.

<שמרית גיטלין-שקד: בעקבות ההערה ששוחחנו עליה עם משרד הביטחון לא מדובר בהשלמת עסק של יתום אלא מדובר בשיקומו של יתום וזה לא יהיה תחת פיסקה (3), זה יהיה סעיף קטן (ד)(1) נפרד – לשיקומו של יתום בסכום שלא יעלה על 5,280 שקלים חדשים.

<יובל יעקב: "(ה) לרכישת רכב מסחרי ראשון המשמש את העסק – מענק חד-פעמי בסעיף של 61,950 שקלים חדשים.

<יובל יעקב: (ו) להחלפת רכב מסחרי המשמש את העסק – מענק אחת לחמש שנים לשכול ולאלמנה בסכום של 61,950 שקלים חדשים.

<יובל יעקב: (ז) לרכישת רכב ראשון המשמש ללימוד הוראת נהיגה – (1) לשכול – מענק חד-פעמי בסכום של 48,400 שקלים חדשים; (2) לאלמנה – מענק חד-פעמי בסכום של 56,900 שקלים חדשים; (3) ליתום – מענק חד-פעמי בסכום של 51,620 שקלים חדשים.

<יובל יעקב: (ח) להחלפת רכב המשמש ללימוד הוראת נהיגה אחת לשלוש שנים – (1) לשכול – מענק בסכום של 48,400 שקלים חדשים; (2) לאלמנה – מענק בסכום של 56,900 שקלים חדשים.

<יובל יעקב: הטבות רכב וניידות 15ג.

<יובל יעקב: (א) בסעיף זה – "הטבות רכב – סיוע לרכישת רכב, החלפתו והחזקתו, ולקבלת שיעורי נהיגה; "שכול" – לעניין סעיף (ג), (ד), ו-(ה) – יראו בני זוג שכולים המקיימים תא משפחתי אחד כשכול אחד.

<יובל יעקב: (ב) קצין תגמולים רשאי לאשר, בכפוף לתקנות לפי סעיף 15א, הטבות רכב כמפורט בסעיפים קטנים (ג) עד (י).

<יובל יעקב: (ג) לרכישת רכב חדש לשימוש אישי לשכול שיש לו רישיון נהיגה – (1) בעד רכב ראשון – שניים אלה: (א) מענק בסכום של 38,720 שקלים חדשים; (ב) מלווה בסכום שלא יעלה על 25,810 שקלים חדשים; (2) בעד החלפת רכב – (א) אחת לארבע שנים, שניים אלה (1) מענק בסכום של 31,830 שקלים חדשים; (2) מלווה בסכום שלא יעלה על 18,930 שקלים חדשים; (ד) לרכישת רכב משומש לשימוש אישי לשכול שיש לו רישיון נהיגה – בעד רכב ראשון ובעד החלפת רכב לאחר ארבע שנים ממועד קבלת הסיוע הקודם, שניים אלה: (1) מענק בסכום של 31,830 שקלים חדשים; (2) מלווה בסכום של יעלה על 18,930 שקלים חדשים.

<יובל יעקב: (ה) לרכישת רכב חדש לשימוש אישי לשכול שאין לו רישיון נהיגה – (1) בעד רכב ראשון, שניים אלה: (א) מענק בסכום של 25,810 שקלים חדשים; (ב) מלווה בסכום שלא יעלה על 18,930 שקלים חדשים; (2) בעד החלפת רכב – (א) אחת לארבע שנים, שניים אלה: (1) מענק בסכום של 21,200 שקלים חדשים; (2) מלווה בסכום שלא יעלה על 18,930 שקלים חדשים; (ו) לרכישת רכב חדש לשימוש אישי לאלמנה שיש לה רישיון נהיגה – (1) בעד רכב ראשון, שניים אלה: (א) מענק בסכום של 56,900 שקלים חדשים; (ב) מלווה בסכום שלא יעלה על 74,570 שקלים חדשים; (2) בעד החלפת רכב, אחת לארבע שנים, שניים אלה: (א) מענק בסכום של 44,970 שקלים חדשים; (ב) מלווה בסכום שלא יעלה על 21,220 שקלים חדשים.

<יובל יעקב: (ז) לרכישת רכב חדש לשימוש אישי לאלמנה שאין לה רישיון נהיגה – (1) בעד רכב ראשון, שניים אלה: (א) מענק בסכום של 39,830 שקלים חדשים; (ב) מלווה בסכום שלא יעלה על 21,220 שקלים חדשים; (2) בעד החלפת רכב, אחת לארבע שנים, שניים אלה: (א) מענק בסכום של 31,480 שקלים חדשים; (ב) מלווה בסכום שלא יעלה על 21,220 שקלים חדשים.

<יובל יעקב: (ח) סיוע בתשלום ביטוח רכב והחזר בעבור תשלום אגרת רישיון רכב, לאלמנה שיש לה רכב, בשיעור שיקבע שר הביטחון.

<יובל יעקב: "

<נאוה שוהם סולן: דקה.

<נאוה שוהם סולן: לגבי הביטוח - בשיעור שיקבע שר הביטחון ולא לפי מחירי הביטוח שיש במדינה?

חיים כץ: לא יודע מה זה מחירי ביטוח שיש במדינה.

חיים כץ: יש מרצדס ויש סובארו וגם אמרו לך שהכל יבוא לאישור ועדת העבודה והרווחה.

חיים כץ: תמשיך.

<יובל יעקב: "(ט) סיוע במימון הוצאות ניידות – לאלמנה שאין לה רכב בסכום של 370 שקלים חדשים לחודש.

<יובל יעקב: (י) סיוע במימון שיעורי נהיגה לכל אחד מהמפורטים בפסקאות (1) עד (4), שאין לו רישיון נהיגה – (1) לשכול – בסכום שלא יעלה על 1,490 שקלים חדשים; (2) לאלמנה – בסכום שלא יעלה על 1,950 שקלים חדשים; (3) ליתום בהגיעו לגיל 17 בדרך של מענק חד-פעמי בסכום של 2,060 שקלים חדשים; (4) ליתום, שהתייתם לאחר הגיעו לגיל 17 וטרם הגיע לגיל 21, ובעת שהתייתם לא היה בידו רישיון נהיגה, החזר ההוצאה שהוצאה בפועל ועד לסכום שלא יעלה על 2,060 שקלים חדשים, ובלבד שיגיש בקשה לקבלת הטבה זו לפני הגיעו לגיל 30.

<יובל יעקב: הטבות לרווחה כלכלית.

<יובל יעקב: 15ד.

<יובל יעקב: (א) בסעיף זה, "שכול" – לעניין סעיפים קטנים (ד), (ה) ו-(ו) יראו שני הורים שכולים של נספה כשכול אחד, ולעניין סעיפים קטנים (יא), (יא1), (יב), (יג), (יד) ו-(יז) – יראו בני זוג שכולים המקיימים תא משפחתי אחד כשכול אחד.

<יובל יעקב: (ב) קצין תגמולים רשאי לאשר, בכפוף לתקנות לפי סעיף 15א, הטבה לרווחה כלכלית כמפורט בסעיפים קטנים (ג) עד (יח).

<יובל יעקב: (ג) לשכול, סיוע במימון שכר לימוד לתואר ראשון או להכשרה מקצועית – בסכום שלא יעלה על סכום שכר הלימוד לתואר ראשון כפי שקבעה המועצה להשכלה גבוהה כמשמעותה בחוק המועצה להשכלה גבוהה, התשי"ח-1958 (בחוק זה – המועצה להשכלה גבוהה).

<יובל יעקב: (ד) לשכול, סיוע במימון שכר לימוד במוסד על תיכוני או במוסד אקדמי – לתואר ראשון, בעד אחי הנספה שטרם הגיעו לגיל 30 - בסכום שלא יעלה על 40% משכר הלימוד שקבעה המועצה להשכלה גבוהה לתואר ראשון אך לא יותר מ-40% מההוצאה שהוצאה בפועל, הנמוך מבניהם.

<שמרית גיטלין-שקד: אני רק רוצה להבהיר בסעיף קטן (ד), במוסד על-תיכוני מקבלים מימון גם אם לא מדובר בלימודים לתואר ראשון ויכול להיות שאנחנו נבהיר יותר את הנושא.

<יובל יעקב: "(ה) לשכול, סיוע במימון הוצאות נלוות ללימודים בעד אחי הנספה הלומדים בכיתות ז' עד י"ב – בסכום של 2,040 שקלים חדשים לשנה, בעד כל אחד מאחי הנספה.

<יובל יעקב: (ו) לשכול, סיוע במימון שיעורי עזר בעד אחי הנספה הלומדים בבית ספר יסודי, בחטיבת ביניים או בתיכון, על פי דרישת בית הספר שבו הם לומדים – מענק חודשי, בסכום שלא יעלה על 1,100 שקלים חדשים שיינתן במשך שנה אחת ובתנאי שטרם חלפו שנתיים ממועד פטירת הנספה.

<יובל יעקב: (ז) לאלמנה, סיוע במימון הוצאות לימודים ומימון חוגים – כמפורט בפסקאות (1) עד (3): (1) בעד יתום הלומד בכיתות א' עד ו' – מענק שנתי בסכום של 1,720 שקלים חדשים; (2) בעד יתום הלומד בכיתות ז' עד י' – מענק שנתי, בסכום של 2,040 שקלים חדשים; (3) בעד יתום הלומד בכיתות י"א או י"ב – מענק שנתי בסכום של 2,520 שקלים חדשים.

<יובל יעקב: (ח) מענק הבראה חד-פעמי הניתן סמוך לנפילת הנספה; גובה המענק ייקבע על פי תעריף יום הבראה כפי שנקבע בהוראות החשב הכללי מעת לעת ומספר ימי ההבראה הינם כמפורט בפסקאות (1) עד (4): (1) לשכול בודד – 10 ימי הבראה; (2) לבני זוג שכולים – 15 ימי הבראה; (3) לאלמנה – 10 ימי הבראה; (4) ליתום – לרבות ליתום העומד ברשות עצמו, ליתום כאמור בסעיף 9ב(א) – טרם הגיעו לגיל 21 וליתום כאמור בסעיף 9ב(ב) טרם הגיעו לגיל 18 3 ימי הבראה.

<יובל יעקב: "

<שמרית גיטלין-שקד: פה אנחנו נמחק את ההבהרה ליתום לרבות ליתום העומד ברשות עצמו כי זה מיותר.

<שמרית גיטלין-שקד: "כל יתום עד גיל 21 לרבות ליתום העומד ברשות עצמו" זה אומר גם יתום שהגיע לגיל 18.

<שמרית גיטלין-שקד: אז המלים "לרבות ליתום העומד ברשות עצמו" נוריד.

<יובל יעקב: "(ט) לאלמנה, מענק חד-פעמי בעד נישואי יתום, אף אם מלאו לו 30 שנה – בסכום של 8,600 שקלים חדשים; המענק לפי סעיף קטן זה יינתן פעם אחת בלבד בעבור כל יתום.

<יובל יעקב: (י) מלווה חד-פעמי להוצאות מיוחדות ולצרכים אישיים, לכל אחד מהמפורטים בפסקאות (1) עד(8) וכאמור בהן: (1) לשכול, בעד בר מצווה או בת מצווה של כל אחד מאחי הנספה – בסכום שלא יעלה על 6,540 שקלים חדשים; (2) לשכול, בעד נישואין של כל אחד מאחי הנספה – בסכום שלא יעלה על 15,490 שקלים חדשים; (3) לאלמנה, בעד בר מצווה או בת מצווה של כל יתום – בסכום שלא יעלה על 3,560 שקלים חדשים; (4) לאלמנה, בעד נישואין של כל יתום, אף אם מלאו לו 30 שנה – בסכום שלא יעלה על 8,720 שקלים חדשים; המלווה לפי פסקה זו יינתן פעם אחת בלבד בעבור כל יתום; (5) לשכול, בעד הנצחת הנספה – בסכום שלא יעלה על 10,330 שקלים חדשים; (6) לאלמנה, בעד הנצחת הנספה – בסכום שלא יעלה על 7,110 שקלים חדשים; (7) ליתום, עד גיל 30, בעד דיור או נישואין – בסכום שלא יעלה על 29,250 שקלים חדשים.

<יובל יעקב: - -

<שמרית גיטלין-שקד: "וביום הגשת הבקשה טרם מלאו לו 30 שנה" – זה נשמט מהנוסח.

חיים כץ: אם ייקח זמן והוא כבר יהיה בן 37 עד שתתנו תשובה, הוא כבר יקבל בכל זאת.

<שמרית גיטלין-שקד: את פסקה 8 העברנו שתהיה פסקה 7 והורדנו את המילים בטעות "ובלבד שבים הגשת הבקשה טרם מלאו לו 30 שנה".

<יובל יעקב: "(יא) לשכול ולאלמנה, לצרכים אישיים – מלווה אחת לשלוש שנים, בסכום שלא יעלה על 6,470 שקלים חדשים; (יא1) לשכול ולאלמנה, מענק מיוחד לפתרון מצוקה אם נקלעו לקשיים כלכליים או הוצאות חריגות עקב אירועים מיוחדים בסכום שלא יעלה על 1,500 שקלים חדשים; ואולם ראש אגף משפחות והנצחה רשאי במקרים חריגים ומטעמים מיוחדים שיירשמו לאשר הגדלת המענק כאמור בסכום שלא יעלה על 1,500 שקלים חדשים.

<יובל יעקב: מענק לפי סעיף זה ישולם לא יותר מפעם אחת בשנתיים; (יב) לשכול ולאלמנה, מלווה חד פעמי לכיסוי חובות בשל מצוקה כלכלית בתקופה של עד שלוש שנים מיום נפילת הנספה או מיום ההכרה בזכויות לפי חוק זה – בסכום שלא יעלה על 55,070 שקלים חדשים; ואולם קצין תגמולים רשאי, במקרים חריגים ומטעמים מיוחדים שיירשמו, לאשר עד מחצית מסכום המלווה כמענק.

<יובל יעקב: (יג) לשכול ולאלמנה, סיוע שנתי בתשלום אגרת טלוויזיה לפי סעיף 28א לחוק רשות השידור, התשכ"ה–1965‏.

<יובל יעקב: (יד) לשכול, סיוע בהוצאות טלפון כמפורט בסעיף קטן זה: (1) בעבור התקנת קו טלפון – בסכום חד-פעמי שלא יעלה על 194 שקלים חדשים; (2) בעבור העתקת קו טלפון – בסכום חד-פעמי שלא יעלה על 42 שקלים חדשים; (3) בעד דמי שימוש בטלפון – אחת לשנה, בסכום שלא יעלה על 263 שקלים חדשים.

<יובל יעקב: (טו) לאלמנה, סיוע בעד דמי שימוש בטלפון אחת לשנה בסכום שלא יעלה על 263 שקלים חדשים.

<יובל יעקב: (טז) לשכול ולאלמנה, סיוע במימון רכישת חלקת קבר והקמת מצבה בעבורם; לא קיבלו שכול ואלמנה סיוע זה בעודם בחיים – יינתן הסיוע לשאר הבשר אשר רכש את חלקת הקבר בעבורם או מימן את הקמת המצבה בעבורם, כמפורט בפסקאות (1) ו-(2): (1) בעבור רכישת חלקת הקבר – (א) לשכול – בסכום שלא יעלה על 5,050 שקלים חדשים; (ב) לאלמנה – בסכום שלא יעלה על 4,930 שקלים חדשים; (2) בעבור הקמת מצבה – בסכום שלא יעלה על 4,300 שקלים חדשים - -

<יעקב גוטליב: סליחה, זה לא צמוד למדד הכל?

חיים כץ: תשאל את הכל בסוף.

חיים כץ: הכל צמוד.

<יובל יעקב: (יז) לשכול – מענק חודשי בסכום של 380 שקלים חדשים הכולל את ההטבות המפורטות בפסקאות (1) עד (3): (1) סיוע ברכישת תרופות בסכום של 210 שקלים חדשים; סכום זה יקוזז מסכום הסיוע לפי סעיף 15ו(ד) או (ה), אם קיבל השכול סיוע לפי הסעיפים הקטנים האמורים; (2) סיוע לרכישת ציוד ביתי בסכום של 78 שקלים חדשים; (3) דמי ניידות וסיוע בתשלום אגרת רישיון רכב בסכום של 92 שקלים חדשים.

<יובל יעקב: (יח) (1) לשכול ולאלמנה הנכנסים למחלקה עצמאית בבית אבות או בבית דיור מוגן– מענק חד-פעמי לשם השתתפות בדמי כניסה או פיקדון בסכום שלא יעלה על 34,840 שקלים חדשים ולא יותר מההוצאה בפועל, הנמוך מביניהם, ובלבד שבבית האבות או בבית הדיור המוגן יש מחלקה סיעודית.

<יובל יעקב: לענין זה, "בית דיור מוגן" – כהגדרתו בחוק הדיור המוגן, התשע"ב-2012 .

<יובל יעקב: (2) מענק לפי פסקה (1) לא יינתן לשכול או לאלמנה אם יחידת הדיור היא בבעלותם ונרכשה על שמם.

<יובל יעקב: הטבות לדיור 15ה.

<יובל יעקב: (א) בסעיף זה – "דירה" – כהגדרתה בחוק הלוואות לדיור, התשנ"ב–1992‏ (בחוק זה – חוק הלוואות לדיור); "מחוסר דיור", לעניין שכול או אלמנה – אין להם דירה ולא היתה בבעלותם, המלאה או החלקית, דירה, והם זכאים לסיוע לפי חוק הלוואות לדיור; "שכול" – לעניין סעיף זה, יראו בני זוג שכולים המקיימים תא משפחתי אחד כשכול אחד.

<יובל יעקב: (ב) קצין תגמולים רשאי לאשר, בכפוף לתקנות לפי סעיף 15א, הטבה לדיור, כמפורט בסעיפים קטנים (ה) עד (טו).

<יובל יעקב: (ג) קצין תגמולים רשאי לאשר כאמור בסעיף קטן (ב) הטבה לדיור המפורטת בסעיפים קטנים (ה) עד (טו), רק פעם אחת ולאחת המטרות המפורטות בסעיפים הקטנים האמורים, בלבד.

<יובל יעקב: (ד) על אף האמור בסעיף קטן (ג) שר הביטחון רשאי לקבוע כי בנסיבות מיוחדות ובתנאים שיפרט, קצין תגמולים יהיה רשאי לאשר הטבה לדיור כאמור למי שהתקיימו בו כל התנאים לקבלת ההטבה, יותר מפעם אחת וליותר ממטרה אחת.

<יובל יעקב: (ה) לשכול מחוסר דיור, סיוע במימון רכישת דירה ראשונה, למעט דירה ציבורית לפי סעיף קטן (ו), שניים אלה: (1) מענק – בסכום של 118,160 שקלים חדשים; (2) מלווה – בסכום שלא יעלה על 212,230 שקלים חדשים.

<יובל יעקב: (ו) לשכול המתגורר בדירה ציבורית כהגדרתה בחוק זכויות הדייר בדיור הציבורי, התשנ"ח–1998‏ , סיוע במימון רכישת הדירה שבה הוא מתגורר ובלבד שמדובר ברכישה ראשונה של דירה, שניים אלה:(1) מענק – בסכום של 41,300 שקלים חדשים; (2) מלווה – בסכום שלא יעלה על 212,230 שקלים חדשים.

<יובל יעקב: - -

חיים כץ: שולי, בואי שבי פה.

<יובל יעקב: - - "(ז) (1) בסעיף קטן זה ובסעיפים קטנים (ט) ו-(יא), "ילדים הסמוכים על שולחנה" – יתומים שגילם עד 30 שנה, שאינם נשואים אך מתגוררים באותה דירה עם אמם האלמנה, בין שהיא מחוסרת דיור ובין שאינה מחוסרת דיור.

<יובל יעקב: (2) לאלמנה מחוסרת דיור, סיוע במימון רכישת דירה ראשונה, במלווה, בסכום שלא יעלה על 259,840 שקלים חדשים וכן במענק כמפורט בפסקאות משנה (א) עד (ג): (א) אם אין לה ילדים הסמוכים על שולחנה – מענק בסכום של 64,010 שקלים חדשים; (ב) אם יש לה עד 3 ילדים הסמוכים על שולחנה – מענק בסכום של 203,630 שקלים חדשים; (ג) אם יש לה יותר מ-3 ילדים הסמוכים על שולחנה – מענק בסכום של 203,630 שקלים חדשים ומענק נוסף בסכום של 15,370 שקלים חדשים בעבור כל ילד נוסף הסמוך על שולחנה, מהילד הרביעי ואילך.

<יובל יעקב: (ח) לשכול, סיוע במימון החלפת דירה, שניים אלה: (1) מענק – בסכום של 41,300 שקלים חדשים; (2) מלווה – בסכום שלא יעלה על 106,120 שקלים חדשים.

<יובל יעקב: (ט) לאלמנה, סיוע במימון החלפת דירה, במלווה, בסכום שלא יעלה על 129,920 שקלים חדשים וכן במענק כמפורט בפסקאות (1) ו-(2):(1) אם יש לה ילדים הסמוכים על שולחנה – מענק בסכום של 166,340 שקלים חדשים בניכוי 20% מהסכום שהיא מקבלת בעבור מכירת דירתה, או בעבור מכירת חלקה בדירה; (2) אם אין לה ילדים הסמוכים על שולחנה – מענק בסכום של 64,010 שקלים חדשים בניכוי כאמור בפסקה (1).

<יובל יעקב: (י) לשכול, סיוע בהחזר של הלוואת משכנתה שניטלה לצורך רכישת דירה אשר משמשת למגוריו, כמפורט בסעיף קטן זה: (1) לדירה ראשונה – מלווה בסכום שלא יעלה על 212,230 שקלים חדשים; (2) להחלפת דירה – מלווה בסכום שלא יעלה על 106,120 שקלים חדשים.

<יובל יעקב: (יא) לאלמנה, סיוע בהחזר של הלוואת משכנתה שניטלה לצורך רכישת דירה אשר משמשת למגוריה, כמפורט בסעיף קטן זה: (1) לדירה ראשונה – מלווה בסכום שלא יעלה על 259,840 שקלים חדשים; (2) להחלפת דירה – מלווה בסכום שלא יעלה על 129,920 שקלים חדשים; (3) לדירה ראשונה ולהחלפת דירה – (א) אם יש לה ילדים הסמוכים על שולחנה – מענק בסכום של 102,100 שקלים חדשים; (ב) אם אין לה ילדים הסמוכים על שולחנה – מענק בסכום של 64,010 שקלים חדשים.

<יובל יעקב: (יב) לאלמנה, סיוע לשם התארגנות ראשונית בדירה במלווה בסכום שלא יעלה על 22,940 שקלים חדשים.

<יובל יעקב: (יג) לשכול הזקוק לכך, סיוע במימון התקנת מעלון לדירת מגוריו – מענק בסכום שלא יעלה על 41,300 שקלים חדשים.

<יובל יעקב: (יד) סיוע במימון שיפוץ דירה, אשר בבעלות הזכאי, אף אם ניתנה הטבה אחרת לדיור לפי סעיף זה: (1) לשכול ולאלמנה, מלווה בסכום שלא יעלה על 55,070 שקלים חדשים; (2) לאלמנה, מענק בסכום שלא יעלה על 25,580 שקלים חדשים.

<יובל יעקב: (טו) סיוע במימון שכר דירה, לשכול ולאלמנה אף אם קיבלו הטבה אחרת לדיור לפי סעיף זה, כמפורט בפסקאות (1) ו-(2): (1) לשכול, בסכום שלא יעלה על 2,100 שקלים חדשים לחודש; (2) לאלמנה עם יתום עד גיל 30 הגר עמה, בסכום שלא יעלה על 2,730 שקלים חדשים לחודש.

<יובל יעקב: הטבות רפואיות 15ו.

<יובל יעקב: (א) בסעיף זה, "שכול" – לעניין סעיפים קטנים (יא) ו-(יח), יראו בני זוג שכולים המקיימים תא משפחתי אחד כשכול אחד.

<יובל יעקב: (ב) קצין תגמולים רשאי לאשר, בכפוף לתקנות לפי סעיף 15א, לשכול או לאלמנה הזקוקים לפי אישור רופא לטיפול רפואי כאמור בסעיף זה, הטבות רפואיות למטרות המפורטות בסעיפים קטנים (ד) עד (טו) וכמפורט בהם; שכול הזקוק כאמור רשאי קצין תגמולים לאשר לו גם הטבות רפואיות למטרות המפורטות בסעיפים קטנים (טז) עד (יח) וליתום עד גיל 18 הזקוק כאמור רשאי קצין תגמולים לאשר הטבה רפואית למטרה המפורטת בסעיף קטן (ח).

<יובל יעקב: (ג) תנאי למתן אישור להטבה רפואית לפי סעיף זה, נוסף על האישור הרפואי בדבר הצורך בטיפול הרפואי כאמור בסעיף קטן (א), הוא מיצוי כל הזכויות לטיפול רפואי הנדרש על פי חוק ביטוח בריאות ממלכתי, התשנ"ד–1994‏, או מיצוי כל מקור זכאות אחר המקנה למבקש ההטבה הרפואית, טיפול רפואי כאמור, אלא אם כן קבע שר הביטחון בתקנות לפי סעיף 15א, במפורש אחרת.

<יובל יעקב: (ד) סיוע במימון תרופות לחולים כרוניים או לחולים הסובלים ממחלות ממושכות, ובלבד שהתרופה אושרה לשימוש על ידי משרד הבריאות.

<יובל יעקב: (ה) סיוע במימון תרופות שאינן לשימוש כרוני, ובלבד שהתרופה אושרה לשימוש על ידי משרד הבריאות.

<יובל יעקב: (ו) סיוע במימון התייעצות עם רופא מומחה בשל בעיה רפואית או צורך בהתערבות כירורגית למעט לצורך טיפולים או ניתוחים קוסמטיים ולמעט התייעצות עם פסיכיאטר, בסכום שלא יעלה על 800 שקלים חדשים לשנה ולא יותר מההוצאה שהוצאה בפועל.

<יובל יעקב: " - -

חיים כץ: סיגל, למה בעצם מחריגים פה פסיכיאטר?

חיים כץ: פסיכיאטרים הם בהגדרת :

חיים כץ: רופא מומחה" ולא "מטפלים".

חיים כץ: בסעיף (ו) – סיוע במימון התייעצות עם רופא מומחה, השאלה למה מחריגים פסיכיאטרים?

<אריה מועלם: כל הנושא של הפסיכיאטרי בפרק של הסיוע הנפשי.

<אריה מועלם: אנחנו נגיע לסעיפים הרלוונטיים בחלק של הסיוע הנפשי.

<יובל יעקב: "(ז) סיוע ברכישת מוצרי ספיגה לשמירת ההיגיינה האישית למבוגרים.

<יובל יעקב: (ח) סיוע במימון טיפול שיניים כמפורט בסעיף זה – (1) לשכול, החזר בשיעור של 50% מההוצאה שהוצאה בפועל; (2) לאלמנה, החזר בשיעור של 50% מההוצאה שהוצאה בפועל ולא יותר מ-15,000 שקלים חדשים לשנה; (3) ליתום שטרם מלאו לו 18 שנה, החזר בשיעור של 50% מההוצאה שהוצאה בפועל ולא יותר מ–4,000 שקלים חדשים לשנה.

<יובל יעקב: (ט) סיוע במימון הוצאות נסיעה לטיפול רפואי בבית חולים או אצל רופא מומחה.

<יובל יעקב: (י) סיוע במימון רכישת או השכרת אבזרים ומכשירים רפואיים, הכל כפי שיקבע שר הביטחון.

<יובל יעקב: (יא) סיוע במימון לחצן מצוקה – כללי או לאירועי לב.

<יובל יעקב: (יב) סיוע במימון רכישת נעליים אורטופדיות, בסכום שלא יעלה על 920 שקלים חדשים לשנה.

<יובל יעקב: (יג) (1) סיוע במימון רכישת עדשות רפואיות לעיוור או ללקוי ראייה בשל צורך רפואי מיוחד, לפי ההוצאה שהוצאה בפועל.

<יובל יעקב: (2) סיוע במימון רכישת עדשות למשקפיים לאחר ניתוח עיניים או בשל מחלת עיניים כרונית – בסכום שלא יעלה על 690 שקלים חדשים לשנה או 1,150 שקלים חדשים לשנתיים, לפי העניין.

<יובל יעקב: (יד) סיוע במימון דמי החלמה לאחר אשפוז.

<יובל יעקב: (טו) (1) - -

<שמרית גיטלין-שקד: ערן, אתה יכול להחזיר אותנו לסעיף שאמרת?

<שמרית גיטלין-שקד: אמרת שיש סעיף בהצעה שקובע שכל התקנות הן באישור הוועדה.

<ערן יוסף: סעיף 37 לחוק הראשי אומר את זה.

<שמרית גיטלין-שקד: לא, סעיף 37 לחוק הקיים אומר ששר באופן כללי רשאי להתקין באישור ועדת ה- - להתקין תקנות בכל עניין הנוגע לביצועו של החוק.

<שמרית גיטלין-שקד: זה הסמכות הכללית.

<ערן יוסף: כל התקנות לפי החוק הזה הן באישור הוועדה.

<ערן יוסף: התיקון שאנחנו מציעים לסעיף הזה, שבנושאים תקציביים יהיה גם באישור שר האוצר אבל הסמכות של הוועדה, כמי שמאשרת את כל התקנות יש פחות משמעות.

<שמרית גיטלין-שקד: אז אנחנו צריכים לעשות שם תיקון, בסעיף.

<יובל יעקב: (טו) (1) סיוע במימון רכישת קלנועית למי שמוגבל בניידות מפאת מצבו הרפואי כמפורט בפסקאות (א) עד (ג): (א) לשכול, לקלנועית בודדת – בסכום שלא יעלה על 11,250 שקלים חדשים; (ב) לזוג שכולים – לקלנועית זוגית בסכום שלא יעלה על 16,000 שקלים חדשים; (ג) לאלמנה, לקלנועית בודדת – בסכום שלא יעלה על 15,000 שקלים חדשים; (2) סיוע לפי פסקאות משנה (א) ו-(ג), או לפי פסקת משנה (ב) לגבי זוג שכולים שבחרו לרכוש קלנועית זוגית, יינתן בתקופה שבה הוא ניתן במקום סיוע לפי סעיף 15ב(ה) עד (ח) וסעיף 15ג, לפי בחירת השכול, זוג השכולים או האלמנה, לפי העניין.

<יובל יעקב: (טז) טיפול ברפואה משלימה, הנמנה עם רשימת הטיפולים הנהוגה והניתנת בתכנית לשירותים נוספים של קופות חולים כמשמעותה בסעיף 10 לחוק ביטוח בריאות ממלכתי, התשנ"ד-1994 – לשכול, בסכום שלא יעלה על 130 שקלים חדשים לטיפול ועד 20 טיפולים בשנה.

<יובל יעקב: (יז) סיוע במימון ניתוח פרטי, למעט ניתוח קוסמטי, בסכום שלא יעלה על 11,470 שקלים חדשים, בניכוי השתתפות עצמית בסכום של 2,290 שקלים חדשים.

<יובל יעקב: (יח) סיוע חד פעמי במימון טיפולי פוריות או פונדקאות, בסכום שלא יעלה על 22,940 שקלים חדשים.

<יובל יעקב: הטבות לטיפול פסיכו-סוציאלי.

<יובל יעקב: 15ז.

<יובל יעקב: (א) בסעיף זה, "טיפול פסיכו-סוציאלי" – טיפול וייעוץ תומך רגשי או נפשי שנועד לסייע בהתמודדות עם האובדן והשלכותיו בתחום התפקוד האישי, המשפחתי, החברתי או התעסוקתי, בשיטות טיפול הנהוגות במקצוע העבודה הסוציאלית.

<יובל יעקב: "עובד סוציאלי" – כהגדרתו בחוק העובדים הסוציאליים, התשנ"ו-1996 (ב) עובד האגף שהוא עובד סוציאלי רשאי לאשר, בכפוף לתקנות לפי סעיף 15א, הטבה לטיפול פסיכו-סוציאלי המפורט בסעיפים קטנים (ג) עד (ח); על החלטת העובד הסוציאלי, ניתן לערור לפני העובד הסוציאלי הראשי שמינה שר הביטחון מקרב עובדי האגף שהם עובדים סוציאליים, שיהיה רשאי לאשרה, לשנותה או לבטלה.

<יובל יעקב: (ג) לשכול, לאלמנה, לאחי הנספה וליתום, גם אם התייתם לאחר הגיעו לגיל 21, סיוע במימון טיפול נפשי וכל עוד, לפי חוות הדעת העובד הסוציאלי הראשי, הם זקוקים לסיוע זה.

<יובל יעקב: (ד) לשכול, לאלמנה וליתום כל עוד לא מלאו לו 30 שנה, סיוע במימון התערבויות לרווחה רגשית שיקבע שר הביטחון; סיוע לפי סעיף קטן זה יינתן במקום הסיוע המפורט בסעיף קטן (ג) וכל עוד לפי חוות הדעת העובד הסוציאלי הראשי, הם זקוקים לסיוע זה.

<יובל יעקב: " - -

<שמרית גיטלין-שקד: על סעיף קטן (ד) את מדברת?

<שמרית גיטלין-שקד: טיפול פסיכו-סוציאלי.

<שמרית גיטלין-שקד: ההגבלה הזאת לגיל 30, תסבירו לי את זה.

<שמרית גיטלין-שקד: טיפול פסיכו-סוציאלי עם הגבלה ליתום שעוד לא מלאו לו 30.

שולי מועלם-רפאלי: כן, נאוה מדברת על סעיף (ד) לשכול, לאלמנה וליתום כל עוד לא מלאו לו 30 שנה, סיוע במימון התערבויות לרווחה רגשית שיקבע שר הביטחון.

שולי מועלם-רפאלי: למה פה כן מגבילים בגיל?

<סיגל רקנטי: בסעיף (ג), כשמדובר בטיפול פסיכולוגי, קודם כל אני אומר שזה עיגון של המצב הקיים, ככה נקבע.

<סיגל רקנטי: לגבי טיפול פסיכולוגי, גם אם היא תיתן לך עד גיל 21 זה ללא מגבלת גיל.

<סיגל רקנטי: כאשר מדובר בטיפולים שהם חלופה לטיפולים פסיכולוגיים - -

<נאוה שוהם סולן: - - -

שולי מועלם-רפאלי: ב-(ג) זה בלי הגבלה.

שולי מועלם-רפאלי: (ד) – ההגבלה קיימת על מה?

<סיגל רקנטי: לגבי טיפולים שהם לא טיפולים פסיכולוגיים, טיפולים אחרים שנקראים בעגה המקצועית "התערבויות לרווחה רגשית" ולגביהן יש מגבלה.

<נאוה שוהם סולן: מה זה?

<נאוה שוהם סולן: תסבירי מה זה?

<סיגל רקנטי: כל הנושא של רכיבה על סוסים - -

<אלי דבי: לאחי הנספה לא מגיע הדבר הזה?

<קריאה: יש לך רגשי, אלי.

<סיגל רקנטי: בסעיף קטן (ג) נקבע לשכול, לאלמנה ולאחי הנספה.

<יעקב גוטליב: אין הגדרות.

שולי מועלם-רפאלי: אדון גוטליב, תגיד למה לדעתך חסרות הגדרות ואני מצטטת את סיגל, שאמרה את זה מספר פעמים, שזה מצלם מצב קיים.

שולי מועלם-רפאלי: אז אם יש סעיף, כמו שאמר היושב ראש, שיש למישהו התנגדות לגביו, אנחנו מזיזים אותו רגע הצידה אבל - -

<יעקב גוטליב: נכנסנו כאן לוויכוח אז התמקדתי בכך שחסרות ההגדרות.

<יעקב גוטליב: זה הכל.

שולי מועלם-רפאלי: למה הגדרות?

שולי מועלם-רפאלי: ההגדרה מאד ברורה.

שולי מועלם-רפאלי: טיפול נפשי, שהם הגדירו אותו למעלה – טיפול וייעוץ תומך רגשי או נפשי שנועד לסייע בהתמודדות עם האובדן והשלכותיו וכולי...

<יעקב גוטליב: למי?

<אלי דבי: לא, אחי הנספה לא מופיע פה.

שולי מועלם-רפאלי: כתוב בסעיף (ג).

<יעקב גוטליב: גברתי היושבת ראש, הבעיה כאן היא סיוע במימון התערבויות לרווחה רגשית.

שולי מועלם-רפאלי: הבעיה היא בסעיף (ד), שם קיימות כל ההגבלות, גם היתומים עד גיל 30 וגם לא מופיעים אחי הנספה.

<שמרית גיטלין-שקד: יתום זה רק מי שהתייתם לפני הגיעו לגיל 21.

שולי מועלם-רפאלי: לפי כל הכללים המגבילים.

<שמרית גיטלין-שקד: אני רוצה להגיד משהו לסיגל, אני חושבת שיש לנו משהו שרוצים לתקן מבחינה משפטית וזה לא מהותי: כתבנו שעובד האגף, שהוא עובד סוציאלי, רשאי לאשר הטבה לטיפול פסיכו-סוציאלי המפורט בסעיפים קטנים (ג)-(ח).

<שמרית גיטלין-שקד: פסיכו-סוציאלי, אמרנו שזה רק טיפולים של העובדת הסוציאלית אבל בעצם ב-(ג)-(ח) מפורטים דברים שהם לא רק של עובדת סוציאלית.

<סיגל רקנטי: נכון, צריך לתקן את זה.

<שמרית גיטלין-שקד: נגדיר את זה איך שהוא אבל את כל הטיפולים המפורטים בסעיף קטן (ג)-(ח), לא רק את הפסיכו-סוציאלי.

<קריאה: שמרית, סליחה, בסעיפים האלה הפננו לאישור של עובדת סוציאלית - -

<שמרית גיטלין-שקד: נכון, אבל את רואה שלכאורה הוא רשאי לאשר רק טיפול פסיכו-סוציאלי.

<פרידה שניידרמן: היום, לצערנו או לשמחתנו, הטיפול הפסיכולוגי בעצמו לא עובד על כל האנשים והולכים לטיפולים חלופיים.

<פרידה שניידרמן: אני חושבת שמן הראוי לא להחריג את זה בגיל.

<פרידה שניידרמן: לבוא ללא הגבלת גיל ופשוט לפתוח את זה גם לאחי הנספה וגם לשכולים.

<פרידה שניידרמן: צריכים לראות היום קצת קדימה את החיים.

שולי מועלם-רפאלי: פרידה, אנחנו נוציא החוצה כרגע, לדיון נפרד, את כל הסעיפים שעליהם יש לנו סימני שאלה או רצון לשנות, וגם את הסעיף הזה.

שולי מועלם-רפאלי: כמו שסיגל אמרה קודם, זה צילום מצב קיים אבל כרגע את הסעיף הזה אנחנו נוציא החוצה.

שולי מועלם-רפאלי: כשהיושב ראש יחזור נעשה על זה דיון ונראה לאן אנו מגיעים.

<אלי בן שם: אני יושב ראש ארגון "יד לבנים".

<אלי בן שם: אני חושב שכל הסעיף הזה לא נכון משום שאין שום הגבלה של גיל לגבי כל הטיפולים.

<אלי בן שם: אין שום הגבלה של גיל, זה משהו שהכניסו עכשיו בתור "עז".

<אלי בן שם: אין גיל 30 הורים שכולים ואלמנות, הם רשאים לשאר הטיפולים בלי הגבלת גיל בכלל.

<סיגל רקנטי: רק לגבי יתום המגבלה של הגיל.

<אלי בן שם: ומה זה לפי חוות דעת של העובד הסוציאלי?

<אלי בן שם: כל חוות הדעת של העובד הסוציאלי, אנחנו לא צריכים חוות דעת של עובד סוציאלי אם כן לתת טיפול או לא לתת טיפול.

<סיגל רקנטי: אנחנו מדברים על עניין פרוצדוראלי שקיים היום.

<סיגל רקנטי: כיום מאושר טיפול ל-3 שנים, ולאחר 3 שנים יש מה שנקרא העובד הסוציאלי, ראש היחידה, מקבל טופס הערכה לצורך הארכה.

<סיגל רקנטי: זה ענין פרוצדוראלי בלבד.

<סיגל רקנטי: היא מאשרת - -

<אלי בן שם: זה לא נכון מפני שהחוק אומר ללא הגבלת גיל וזמן.

<אלי בן שם: אנחנו, בזמנו, הסכמנו שתהיה אחרי 3 שנים בחינה מחדש של עובדת סוציאלית עם נציגי הארגונים, ארגון האלמנות וארגון "יד לבנים".

<אלי בן שם: סיכמנו את זה.

<אלי בן שם: התקנה אומרת: ללא הגבלת גיל וזמן.

<אלי בן שם: אנחנו הסכמנו, מבחינה מקצועית, שאחרי 3 שנים זה נכון שצריך לעשות בדיקה אם הטיפול עזר או שצריך טיפול אחר.

<סיגל רקנטי: על זה מדובר, אלי.

<סיגל רקנטי: זה מה שכתוב.

<אלי בן שם: זה לא רק העובדת הסוציאלית, זה וועדה משותפת לעובדת סוציאלית ולארגונים היציגים, נציג ארגון האלמנות ונציג ארגון "יד לבנים".

<אלי בן שם: זה הסיכום שהיה.

<אלי בן שם: אתם לא שיניתם את זה.

<אלי בן שם: אני מבקש שכל הסעיף הזה, כבוד היושב ראש, לדון בו מחדש כי יש בו סטייה ממה שהתקנה אומרת וממה שההסכמים שישנם בין הארגונים היציגים - -

חיים כץ: מה אומרים ההסכמים?

<אלי בן שם: ההסכמים אומרים שזה ללא הגבלת גיל וזמן.

<אלי בן שם: יש הסכם שלאחר 3 שנים תהיה בחינה מחדש של הטיפול.

<אלי בן שם: הפסיכולוג צריך לתת הערכה מה נעשה ואחרי זה, יש ועדה משותפת לנציג משרד הביטחון ונציג הארגונים היציגים, קרי: ארגון האלמנות וארגון "יד לבנים", שמחליטים אם הטיפול הוא בסדר, אם אפשר להמשיך את הטיפול או לשנות טיפול או לא להמשיך בכלל.

חיים כץ: תודה.

<אריה מועלם: אנחנו מסכימים לחלק הראשון של דבריך, יו"ר ארגון "יד לבנים" ולא לחלק השני.

חיים כץ: רגע, החלק הראשון שאתה מסכים, שזה לא - -

<אריה מועלם: שהטיפול יינתן ללא הגבלת גיל - -

<קריאה: גם ליתומים?

<אריה מועלם: - - גם ליתומים למעט ההתערבות הנוספת שהיא לא טיפול פסיכולוגי.

<אריה מועלם: באשר לאחרי שלוש שנים, אנחנו רוצים להשאיר את ההחלטה בידי הגורם המקצועי ולא בידי גורמים נוספים מהארגונים כדי להגן על ההורים עצמם ועל האלמנות עצמן.

<אריה מועלם: לא יתכן שגורם לא מקצועי - -

חיים כץ: אבל הוא מסכים אתך.

<אלי בן שם: אני מסכים אתך.

חיים כץ: אז לאט לאט.

<שמרית גיטלין-שקד: ב-(ג) אתה אומר שאתה משאיר את המצב כמו שהוא וב-(ד) כמו שהוא?

<שמרית גיטלין-שקד: אז אין פה שום תיקון.

חיים כץ: אמרת שאתה מסכים אתו.

חיים כץ: אז יש שינוי.

חיים כץ: איפה זה מתבטא?

יעקב מרגי: וכל עוד לא מלאו לו 30 שנה.

<שמרית גיטלין-שקד: אתם רוצים ב-(ד) להשאיר את מגבלת הגיל או להוריד?

<קריאות: להוריד.

<אריה מועלם: (ד) מדבר על הטיפול הרגשי, הוא לא מדבר על הטיפול הפסיכולוגי שניתן על ידי פסיכולוג.

<אריה מועלם: הטיפול הרגשי, המשמעות שלו, ההרחבה שנעשתה לפני שנתיים לגבי כלל האוכלוסייה שכוללת רכיבה טיפולית, הידרותרפיה, כתיבה יוצרת ודברים נוספים.

<אריה מועלם: שם יש מגבלת גיל 30 לגבי יתום בלבד כי על פי החוק יתום הוא עד גיל 30.

<שמרית גיטלין-שקד: אבל זה מה שכבר קיים היום בסעיף.

<שמרית גיטלין-שקד: אז אתה לא מבקש לשנות את הסעיף.

חיים כץ: לא.

חיים כץ: תפרקי את זה לשניים - -

<אריה מועלם: במילים אחרות – ההתערבות הרגשית ניתנת לאלמנות, להורים שכולים וליתומים עד גיל 30.

חיים כץ: ללא הגבלת גיל וזמן.

<שמרית גיטלין-שקד: לא צריך, זה ככה כתוב.

חיים כץ: בסעיף (ד) גם אין שינוי.

חיים כץ: למה התנגדת בדיוק?

<אלי בן שם: אני התנגדתי להתערבות של עובדת סוציאלית, שזה כפוף לחוות דעת של עובדת סוציאלית.

<שמרית גיטלין-שקד: זה כתוב.

<אלי בן שם: אז אנחנו לא מסכימים לזה.

<אריה מועלם: זה קיים גם היום.

חיים כץ: הוא אומר שזה קיים היום בתקנות.

<אלי בן שם: לא כתוב בתקנות שום דבר כזה.

<אלי בן שם: זה תוספת שהוסיפו עכשיו.

<אריה מועלם: זה לא תוספת, אלי, זה קיים גם היום.

<אריה מועלם: זה נהוג בטיפול, צריכה להיות בקרה - -

<אלי בן שם: מה זה נהוג?

<אלי בן שם: בתקנה זה מופיע?

<אלי בן שם: אם בתקנה זה מופיע, אני מקבל את זה.

<אלי בן שם: זה לא מופיע בתקנה.

<אריה מועלם: אני גם רוצה להסביר את הרציונל, יש בזה היגיון - -

חיים כץ: עזוב אותי הרציונל.

חיים כץ: אם זה לא מופיע בתקנות, זה לא יופיע פה.

חיים כץ: את המוכן לזה?

<אריה מועלם: ברשותך, יש פה משהו שהוא מקצועי, גם אם הוא לא מופיע בתקנות - -

חיים כץ: אז תגיד שאתה רוצה לחדש ולהסביר ונפתח את זה, זה בסדר.

חיים כץ: מצד אחד, אם אתה אומר שזה מופיע וזה לא מופיע, זה לא בסדר.

ישראל חסון: לא, שזה נהוג ולא מופיע.

<אריה מועלם: לא, אני אומר שזה נהוג.

<אריה מועלם: אני לא יודע אם זה מופיע.

חיים כץ: מאה אחוז, אז תמחק את זה גם פה ותנהג.

<אריה מועלם: הנוהג הזה, ברשותך, בא לתת לאיש המקצוע מקום להתערב בתהליך התפקוד - -

<יעקב גוטליב: מה שהוא אומר זה הנכון.

<יעקב גוטליב: לא יכול להתערב אדם שהוא לא מקצועי.

<אריה מועלם: - - הוא בא לבחון את התהליך המקצועי, התהליך הטיפולי של הפסיכולוג באב השכול או באלמנה או באם השכולה.

<אריה מועלם: על מנת שהטיפול יהיה טוב יותר, על מנת שההכוונה לטיפול תהיה טובה יותר, יש פה התערבות אחרי 3 שנים של גורם מקצועי שבודק את הטיפול.

חיים כץ: ולמה אתה פוחד מזה?

<אלי בן שם: זה לא היה קודם.

חיים כץ: נראה לך שאנשי המקצוע יהיו כפופים למערכת הביטחון ויעבדו משיקולים כלכליים?

<אלי בן שם: גם.

<אלי בן שם: הטיפול הפסיכולוגי הוא ללא הגבלת גיל וזמן, ואין לי בעיה עם זה.

<אלי בן שם: מוסכם גם שעובדת סוציאלית יחד עם נציגי הארגונים יבדקו אחת לשלוש שנים.

<אלי בן שם: לגבי שאר הטיפולים, שהם טיפולים חדשים וחדשניים, אני לא חושב שעובדת סוציאלית צריכה להחליט אם כן או לא.

<אלי בן שם: אם אני מרגיש שרכיבה על סוסים או הידרותרפיה עוזר לי או לאלמנה, אני לא חושב שעובדת סוציאלית צריכה להתערב ולהחליט מה טוב לי.

<אלי בן שם: אם המחוקק נתן את זה ואם המשרד נתן את זה, אני חושב שצריך לתת את זה בלי שיקול דעת של עובדת סוציאלית.

<אלי בן שם: יש פה גם מניעים כלכליים וזה בא במקום טיפול פסיכולוגי.

<אלי בן שם: זה בא במקום.

חיים כץ: אני רוצה לגמור את החוק הזה ולא נראה לי שזה הולך לקרות.

שולי מועלם-רפאלי: לא, חבל.

שולי מועלם-רפאלי: אנחנו חייבים לגמור את זה היום כדי שבינואר - -

חיים כץ: זה בסדר, אנחנו נדבר פה כמה שרוצים וזה לא ייגמר היום.

חיים כץ: אז בואו נעזוב את הסעיף הזה ונחזור אליו אחר כך.

חיים כץ: סעיף (ד), אנחנו עזבנו אותו ונראה מה אנחנו עושים הלאה.

חיים כץ: הולכים לסעיף (ה).

<יובל יעקב: "(ה) לאלמנה וליתום, כל עוד לא מלאו לו 30, סיוע במימון אבחון תעסוקתי-מקצועי.

<יובל יעקב: (ו) לאלמנה, סיוע במימון חונכות בעד יתום שגילו 4 עד 18 שנים ובעד יתום שאינו עומד ברשות עצמו.

<יובל יעקב: (ז)

<יובל יעקב: סיוע במימון אבחון ללקות למידה: (א) לאלמנה, בעד יתום, טרם הגיעו לגיל 21 הזקוק לאבחון לקות למידה, סיוע במימון של עד ארבעה אבחונים ללקות למידה ובלבד שניתנה לכך המלצה של גורם מקצועי.

<יובל יעקב: (ב) ליתום שטרם מלאו לו 30 שנה, הזקוק לאבחון – סיוע חד פעמי במימון אבחון לקות למידה ובלבד שלא מיצה את מלוא הסיוע כאמור בסעיף קטן (א) ושניתנה לכך המלצה של גורם מקצועי.

<יובל יעקב: (ח) לאלמנה, בעד יתום הלומד בבית ספר יסודי או בתיכון, סיוע במימון שיעורי הוראה מתקנת ליתום אשר אובחן כלקוי למידה.

<יובל יעקב: 15ח.(א) בסעיף זה – "בן משפחה" – הורה ואלמנה של חלל, ואולם – (1) אם נפטרו הורי החלל – אחד מאחיו או מאחיותיו של החלל, בהסכמת כל אחיו ואחיותיו; (2) אם נפטרה האלמנה – אחד מילדיו של החלל, בהסכמת כל ילדיו; (3) בהיעדר בן משפחה המנוי בפסקאות (1) או (2) – קרוב משפחה אחר של החלל, שאישר קצין תגמולים, כפי שקבע שר הביטחון; (4) לעניין סעיפים קטנים (ג), (ד), (ו), (ז) ו-(ח) יראו את הורי החלל המנהלים תא משפחתי אחד כהורה אחד; "הרשות המוסמכת", "מצבה" ו"קרוב" – כמשמעותם בחוק בתי קברות צבאיים, התש"י–1950‏ (בסעיף זה – חוק בתי קברות צבאיים); "חלל" – כל אחד מאלה: (1) חייל שנספה במערכה כמשמעו בחוק זה; (2) חייל שנפטר וזכאי לקבורה בבית קברות צבאי על פי חוק בתי קברות צבאיים; "נכה" ו"דרגת נכות" כמשמעם בחוק הנכים (תגמולים ושיקום), התשי"ט–1959‏ .

<יובל יעקב: (ב) קצין תגמולים רשאי לאשר, בכפוף לתקנות לפי סעיף 15א, הטבות להנצחה כמפורט בסעיפים קטנים (ג) עד (יב).

<יובל יעקב: (ג) לבן משפחה, השתתפות חד-פעמית בהוצאות אבל בסכום של 7,060 שקלים חדשים; ואולם ראש אגף משפחות והנצחה רשאי במקרים חריגים ומטעמים מיוחדים שיירשמו לאשר תוספת שלא תעלה על 2,525 שקלים חדשים לסכום האמור.

<יובל יעקב: (ד) לבן משפחה, השתתפות אחת לשנה בהוצאות אזכרה בסכום של 890 שקלים חדשים.

<יובל יעקב: (ה) לבן משפחה, סיוע בהגעה לישראל לאזכרה באחד מהמועדים המפורטים בפסקאות (1) עד (3); קצין תגמולים רשאי לאשר סיוע לפי סעיף קטן זה גם לאחי החלל – (1) ביום האזכרה הפרטית של החלל – לפי בקשת בן המשפחה; (2) ביום הזיכרון לחללי מערכות ישראל, לפי חוק יום הזיכרון לחללי מערכות ישראל, התשכ"ג–1963‏ (בחוק זה – יום הזיכרון לחללי מערכות ישראל); - -

ישראל חסון: לחוק הזה יש מנגנון הצמדה?

חיים כץ: כן.

יעקב מרגי: אם הוא רוצה להגיע שבוע לפני יום האזכרה לא יתנו לו?

<נאוה שוהם סולן: לפי החוק לא יתנו לו ולכן, פה אנחנו צריכים לראות איך.

<נאוה שוהם סולן: ..

<נאוה שוהם סולן: אולי נוסיף "בסמוך ל...".

<נאוה שוהם סולן: אנחנו היום מאשרים חודש, חודש וחצי לפני.

<סיגל רקנטי: אנחנו היום לא מאשרים חודש או חודש וחצי.

<סיגל רקנטי: יש חשיבות למועדים כי המטרה של ההטבה הזאת היא באמת שתהיה במועדים הרלוונטיים לפקוד את קברו של החלל, אז כמובן שחייבת להיות איזו שהיא גמישות, לא בדיוק באותו יום.

<קריאות: אז יהיה "בסמוך ל...".

<סיגל רקנטי: אנחנו מכירים את המצב בשטח והפרשנות של "בסמוך ל...".

<סיגל רקנטי: אחד יפרש חודשיים ושלושה חודשים והאחר יפרש אחרת.

יעקב מרגי: מה נהוג היום?

<סיגל רקנטי: בדרך כלל מדובר בשבוע.

חיים כץ: אז תרשמי בשבוע האזכרה.

חיים כץ: לא ביום האזכרה אלא בשבוע האזכרה.

<סיגל רקנטי: בשבוע שחל בו.

<נאוה שוהם סולן: תראו, אני די עומדת על זה, אדוני.

חיים כץ: את עומדת וזה בסדר.

חיים כץ: בשבוע שחל בו.

שולי מועלם-רפאלי: אל תזכירו תאריך עברי כי אנחנו יודעים שיש משפחות שעושות בתאריך הלועזי.

<קריאות: לא הזכרנו.

<אריה מועלם: יש פה איזו שהיא השמטה, יש פה תיקון.

<אריה מועלם: זה חל גם על בן משפחה שנמצא בחו"ל, ובנו חלילה נהרג.

<אריה מועלם: - - - יש איזו תוספת קטנה שנוסיף אותה.

חיים כץ: באיזה סעיף?

חיים כץ: בסדר.

ישראל חסון: אריה, סעיף (ט)(1), סיוע במימון הוצאות הבאתם לישראל של בני משפחתו של חלל.

ישראל חסון: למה זה סיוע ולא מימון?

<אריה מועלם: בדרך כלל זה מימון מלא.

ישראל חסון: אז למה אתם לא כותבים מימון?

ישראל חסון: ברצינות, אני לא אוהב את המונחים האלה שמתפרשים.

<סיגל רקנטי: יש הגדרה בתחילת הפרק, בסעיף 15, שסיוע יכול להיות מלא או חלקי.

ישראל חסון: בדיוק על זה אני מדבר.

<סיגל רקנטי: אבל מאחר שלא יכולנו בכל סעיף לכתוב בנפרד אז באמת - -

חיים כץ: מוגדר איפה הוא יישב במטוס?

ישראל חסון: תגדיר סטנדרט.

ישראל חסון: מה הבעיה?

ישראל חסון: זה לא הבעיה אבל להשאיר את זה לוויכוח?

ישראל חסון: חיים, יש דברים שנתונים לוויכוח ויש דברים שאין בעיה, תשאיר.

ישראל חסון: אבל בקטע הזה, מה זאת אומרת?

ישראל חסון: בן אדם נפל חייל אז הוריו שנמצאים בחו"ל, אתה מסייע במימונם?

ישראל חסון: אתה אומר: אני משלם טרנס-אטלנטי מחלקת עסקים.

ישראל חסון: למה?

ישראל חסון: כי זה שלב טראומטי והוא לא צריך עכשיו להיסחב וטיסה לא טרנס-אטלנטית - -

חיים כץ: ברור לך שיש משהו במה שהוא אומר.

חיים כץ: סיוע זה גם 1000 שקל.

<ערן יוסף: כל מה שאני אומר הוא שכל מה שנאמר כאן לגבי כן טרנס-אטלנטי או כן מחלקה ראשונה וכן הלאה יקבע בתקנות.

<ערן יוסף: לכן אנחנו קובעים סיוע - -

ישראל חסון: לא.

חיים כץ: מימון כפי שיקבע בתקנות.

חיים כץ: תמחק את המילה "סיוע" ותוסיף את המילה "מימון הוצאות".

<קריאה: היות והנוהג הוא "מימון מלא", אז אין לנו בעיה עם זה.

<שמרית גיטלין-שקד: "סיוע מלא" זה המונח המשפטי שמשתמשים בו.

ישראל חסון: אריה, מה שנהוג ולא מהווה בעיה, תלכו אתו.

<אריה מועלם: אנחנו מקבלים את התיקון.

<שמרית גיטלין-שקד: רגע, אבל בסעיף קטן (י) הצעתם תיקון או שלא?

<שמרית גיטלין-שקד: לא הבנתי.

חיים כץ: לא, הוא חזר בו.

חיים כץ: סעיף (יא).

<קריאה: סיוע מלא במימון, לא סיוע מלא.

<שמרית גיטלין-שקד: אז אתם רוצים בכל זאת "מימון"?

<קריאה: לא "סיוע במימון" אלא "מימון".

חיים כץ: בסעיף (יא) תמחק את "הסיוע ב..." ותרשום "מימון".

<יובל יעקב: "(יא) מימון הוצאות הבאת בני משפחה של חלל שאינם תושבי ישראל לביקורי התייחדות עם החלל באחד מהמועדים כמפורט בפסקאות (1) עד (3): (1) ביקור התייחדות בתום השנה הראשונה לנפילת החלל, סמוך למועד האזכרה – הורים, אלמנה, יתומים ואחים; (2) ביקור התייחדות אחת לכל שנה שלאחר השנה הראשונה לנפילת החלל, סמוך למועד נפילת החלל, ביום הזיכרון לחללי מערכות ישראל, או ביום ז' באדר למשפחות של חללים שמקום קבורתם אינו נודע, ובתנאי שחלפה שנה מתום הביקור הקודם – הורים, אלמנה, יתומים ואחים עד גיל 18; - -

<אריה מועלם: יש הבדל בין שני הסעיפים, בין (ח) לבין (יא): המימון של הוועדה לבני משפחת חלל הוא מימון מלא לכל דבר וענין.

<אריה מועלם: הבאתם של בני משפחות שכולות לאזכרה פעם בשנה, מה שאנחנו קוראים להתייחדות, הוא סיוע ולא מימון מלא.

חיים כץ: איזה סיוע זה?

<אריה מועלם: אנחנו היום בוחנים את כל הנושא הזה.

<אריה מועלם: הסיוע הוא בדרך כלל השתתפות, ואני מדגיש את המילה "השתתפות" בשהייה שלהם והשתתפות בכרטיסי הטיסה.

<אריה מועלם: המציאות היא שלא בכל המקרים משרד הביטחון קונה את כרטיסי הטיסה.

<אריה מועלם: בהרבה מאד מקרים האלמנות קונות וההורים קונים ומקבלים החזר חלקי.

<אריה מועלם: זה לא נכון.

<נאוה שוהם סולן: זה בגלל שיש טיפול כושל לפעמים, אז קורה מצב שבסופו של דבר מחזירים לאותה אלמנה את הכסף אבל נכון להיום, משרד הביטחון - -

<אריה מועלם: זה לא מצוין.

<נאוה שוהם סולן: - - מירי מנחם קונה את הכרטיס ומזמינה את המלון.

<אריה מועלם: לא בכל המקרים.

<נאוה שוהם סולן: אבל אריה, אמרנו שלא משנים את המצב הקיים.

חיים כץ: אוקי, קפצנו על (יא).

חיים כץ: הולכים הלאה.

<שמרית גיטלין-שקד: חיים, כתוב פה "באחד המועדים" ונראה לי שהם נותנים בשלושתם.

חיים כץ: בואו נתקדם ונחזור לסעיפים האלה.

חיים כץ: אם יש לכם זמן, נחזור לזה.

יעקב מרגי: - - -

<ערן יוסף: אנחנו מדברים על חוק משנות ה-50.

<ערן יוסף: יש בחוק סעיפים שמוגדרים "מענק" ויש שמוסדרים "הענקה".

<ערן יוסף: אנחנו לא משנים אותם, אנחנו מוסיפים עכשיו הגדרה של הטבה.

<ערן יוסף: כל מה שדיברנו עכשיו זה הטבות שמתווספות על הענקות ומענקים.

חיים כץ: הוא מסכים.

חיים כץ: תמשיך.

<יובל יעקב: "תיקון סעיף 27 12.

<יובל יעקב: בסעיף 27 לחוק העיקרי, במקום "תגמולים והענקה מיוחדת" יבוא "תגמולים, הענקה מיוחדת והטבות".

<יובל יעקב: הוספת סעיף 28א 13.

<יובל יעקב: אחרי סעיף 28 לחוק העיקרי יבוא: "מאימתי משלמים הטבות 28א.

<יובל יעקב: (א) הטבה לפי פרק שלישי1 שאינה מצריכה הגשת בקשה והמנויה בתוספת תינתן למבקש מהיום שבו מלאו התנאים לקבלתה, בלא שיידרש להגיש בקשה לכך; (ב) על אף האמור בסעיף קטן (א), מצא קצין תגמולים כי לא שולמה הטבה לפי הסעיף הקטן האמור למרות שמלאו התנאים לקבלתה, תשולם או תינתן ההטבה לתקופה שבה לא שולמה או ניתנה ההטבה, ובלבד שהתקופה לא תעלה על שבע שנים.

<יובל יעקב: (ג) הטבה לפי פרק שלישי1 שאיננה מנויה בתוספת, תשולם או תינתן למבקש מהיום שבו מלאו לגביו כל התנאים לשם קבלת ההטבה, ובלבד שהבקשה לקבלת ההטבה הוגשה בטרם חלפו שנתיים מהמועד שבו מלאו התנאים כאמור.

<יובל יעקב: (ד) על אף האמור בסעיף קטן (ג), הוגשה בקשה לקבלת הטבה, שאינה הטבה הניתנת או המשולמת באופן חד פעמי, לאחר שחלפו שנתיים מהמועד שבו מלאו התנאים לקבלת ההטבה, תשולם או תינתן למבקש ההטבה, ואולם היא תשולם רק מיום הגשת הבקשה.

<יובל יעקב: (ה) הוכרה זכאות לתגמולים על פי חוק זה, ונקבע בהחלטת ההכרה כי הזכאות לתגמולים תחול ממועד המוקדם למועד שבו ניתנה החלטת ההכרה, יקבל, מי שזכאי לתגמולים מכוח החלטת ההכרה, גם את ההטבות מכוח הפרק השלישי1 מהמועד שנקבע בהחלטת ההכרה, ובלבד שבתקופה שבעדה מתבקשות ההטבות, התקיימו התנאים לקבלת ההטבה ולעניין הטבות המצריכות הגשת בקשה – גם בתנאי שהבקשה הוגשה בטרם חלפו שנתיים ממועד החלטת ההכרה.

<יובל יעקב: (ו) על אף האמור בסעיף קטן (ה), רשאי שר הביטחון לקבוע בתקנות הטבות שלא ישולמו או שלא יינתנו לתקופה שלפני מועד החלטת ההכרה.

<יובל יעקב: (ז) בסעיף זה, "החלטת ההכרה" – החלטה שנקבעה לפי סעיף 23 (ב) או לפי סעיף 25א, לפי המאוחר.

<יובל יעקב: " (ח) הוראות סעיף זה יחולו ככל שלא נקבע אחרת בחוק זה.

<יובל יעקב: " אנחנו עוברים לביטול סעיף 30 - -

<נאוה שוהם סולן: סליחה אדוני, רק להבהיר מה זה היה כי אנחנו לא זוכרים מה זה ביטול סעיף 30.

<נאוה שוהם סולן: מה סעיף 30 אומר?

<שמרית גיטלין-שקד: סעיף 30 אומר שקצין התגמולים רשאי לבוא לכלל הסכם עם זכאי, פרט לזכאי מסוים, שבמקום חלקו האישי של הזכאי בתגמולים שיגיעו לו לאחר ההסכם הוא יקבל סכום חד פעמי או אמצעי שיקום אחרים.

שולי מועלם-רפאלי: נאוה, זה כמו הסיפורים של האלמנות המבוגרות מאד שחתמו אתן על הסכמים ושנים רבות כבר לא עושים את זה.

<שמרית גיטלין-שקד: רוב ההטבות אפילו נפסקות בגיל 21.

ישראל חסון: בבקשה.

ישראל חסון: עכשיו תיקח בחשבון שעד גיל 21 מיוצג על ידי האמא.

ישראל חסון: למה אתם לא - -

חיים כץ: כסף, תקציב הביטחון.

חיים כץ: אתה יודע על מה הם הולכים לסגור עכשיו, שאני אגיד לך?

חיים כץ: בא אני אגיד לך מה הם הולכים לסגור, אם מעניין אותך: את כל תכנית החלל על 300 מיליון שקל.

חיים כץ: הולכים להחזיר את מדינת ישראל אלפיים שנה אחורה.

ישראל חסון: חיים, אני אומר לך שזה לא רק כסף, זה גם שאלה של ייצוג.

ישראל חסון: יושבת פה נאוה והיא תגיד לך: תשמע, נכון שהם מיוצגים על ידי.

ישראל חסון: ..

ישראל חסון: אבל לא יכול להיות שהגיל נשאר סטאטי משנת 48.

ישראל חסון: לא, לא.

חיים כץ: למה לא? ל-50.

חיים כץ: תוחלת החיים עלתה - -

ישראל חסון: חיים, השאלה הזאת היא שאלה של תוצאה של עבודה מאד ארוכה שעשינו ביחד.

ישראל חסון: הנושא הזה עלה ב-4 השנים האחרונות - -

חיים כץ: ומה אמרו לך על זה?

ישראל חסון: אני לא יודע אבל אני שאלתי רק למה הם לא יזמו?

חיים כץ: כנראה כשאתה בא ואתה מבקש והם אומרים לך למה זה כל כך קצת - -

ישראל חסון: אתה יודע מה?

ישראל חסון: תשאל פה אם הם שאלו - -

חיים כץ: תקשיב, אבל אל תלך, תישאר עד הסוף כי אם אתה הולך אני אעצור את זה ונקבע את זה לעוד שבועיים.

חיים כץ: אז תישאר עכשיו עד כמה שצריך.

ישראל חסון: עד מתי?

ישראל חסון: יש לי ישיבה.

שולי מועלם-רפאלי: לכל האנשים פה חשוב לגמור את החוק היום.

חיים כץ: אז שלא ישחקו.

<נאוה שוהם סולן: אדוני, אני יכולה לענות לו רגע?

חיים כץ: לא כי אני הולך לעצור את החוק.

חיים כץ: שעה וחצי הקצבנו לזה וזה לא חייב להיגמר היום.

<אריה מועלם: מה שהיה נהוג ומה שהיה כתוב בהוראות, הרטרואקטיביות היתה לשנה.

<אריה מועלם: כאן הרחבנו את זה לשנתיים אבל אנחנו כן נוטים לקבל את ההערה של ארגון "יד לבנים" וגם של ארגון האלמנות שעלתה בדיונים הקודמים, להרחיב את זה ל-3 שנים.

<שמרית גיטלין-שקד: וסעיף קטן (ה) יישאר שנתיים או שגם 3 שנים?

חיים כץ: 3 שנים.

<שמרית גיטלין-שקד: בסעיף (ד) יש גם שנתיים.

<אלי בן שם: הכל 3 שנים.

חיים כץ: תשני כל מה שצריך ל-3 שנים.

חיים כץ: ביטול סעיף 30.

חיים כץ: אוקי.

<אריה מועלם: סליחה, אנחנו רוצים בסעיף 33 לעשות איזה שהוא תיקון שדיברנו עליו עם היועצת המשפטית של הוועדה, שמוסכם עלינו ועל הארגונים היציגים שיושבים פה.

<אריה מועלם: יש כרגע לקונה בחוק, אני עובר לסעיף הבא ברשותך, סעיף 33.

חיים כץ: סעיף מחוק.

<שמרית גיטלין-שקד: הוא רוצה לתקן.

<אריה מועלם: לא, אנחנו רוצים לתקן את הסעיף הזה ולתת איזו שהיא תוספת או תיקון ללקונה שנעשתה בעבר בחוק.

<אריה מועלם: גיל הפרישה, כפי שאתה יודע, הועלה מגיל 65 לגיל 67.

<אריה מועלם: בחוק נקבע שהורים שכולים, כחלק מהתהליך השיקומי, כחלק מהתהליך של ההתמודדות שלהם עם האובדן והשכול זה המשך עבודה 5 שנים רצופות מעבר לגיל הפרישה אבל בחוק היום כתוב שזה עד גיל 70.

<אריה מועלם: ברגע שתוקן החוק וגיל הפרישה עלה מגיל 65 לגיל 67, לא תוקן החוק ולא הוספו השנתיים הנוספות.

<אריה מועלם: אנחנו מבקשים בסעיף הזה לבטל את המגבלה של גיל 70.

חיים כץ: יש הסכמה של התאחדות התעשיינים?

<אריה מועלם: יש הסכמה של שר הכלכלה.

חיים כץ: שר הכלכלה לא קובע, בטח לא פה.

חיים כץ: במצב כזה צריך להזמין את התאחדות התעשיינים ולשמוע מה דעתם.

חיים כץ: אני רוצה לשמוע את התאחדות התעשיינים.

חיים כץ: הם צריכים להעסיק עוד שנתיים.

חיים כץ: הנה, יש נציג של התאחדות התעשיינים.

<חזקיה ישראל: אנחנו לא מתנגדים לסעיף הזה.

חיים כץ: אין לי בעיה.

חיים כץ: העסק צריך להתנהל כמו שצריך.

<אלי בן שם: אם שינו את גיל הפרישה ל-67 אז 5 שנים זה 72.

<אלי בן שם: זו לקונה בחוק.

<איברהים כילאני: אני טיפלתי בנושא הזה וגם עשינו התייעצויות עם ההסתדרות וגם עם התאחדות התעשיינים והם ביקשו לא להביע עמדה בנושא הזה.

<איברהים כילאני: אין להם התנגדות, הם לא הביעו עמדה.

חיים כץ: לא הביעו עמדה או אין להם התנגדות?

<איברהים כילאני: גם וגם.

<איברהים כילאני: הם אמרו לנו שאין להם התנגדות וגם - -

חיים כץ: אתה מדבר בשם משרד הכלכלה?

<איברהים כילאני: כן.

חיים כץ: אתה מדבר לפרוטוקול בשם משרד הכלכלה?

חיים כץ: אתה לוקח עליך את האחריות הזאת?

<איברהים כילאני: כן.

חיים כץ: אז גם לי אין בעיה.

<שמרית גיטלין-שקד: עם מי קיימת התייעצות?

<איברהים כילאני: ההסתדרות הכללית והתאחדות התעשיינים.

<קריאה: ברשותך, הניסוח של החוק נמצא אצל היועצת המשפטית, היא יכולה להקריא.

חיים כץ: טוב, אנחנו נמשיך את הדיון הזה במפגש נוסף.

<אלי בן שם: אני חושב, כבודו, שאפשר לגמור את זה.

<אלי בן שם: יש בסך הכל עוד שני סעיפים.

חיים כץ: לא, אי אפשר.

חיים כץ: יש סדר יום ויש לנו עוד הקראה.

חיים כץ: נקבע דיון נוסף ונסיים את זה כמו שצריך ולא בחופזה.

<קריאה: יש לנו הסכם לגבי רוב הסעיפים - -

חיים כץ: קשה לי, יוסי, קשה לי.

חיים כץ: אני מנסה לקדם את העניינים אבל כולם פה מדברים ואתם מדברים.

חיים כץ: אז תבואו עוד פעם, זה מה שיקרה.

חיים כץ: אז בואו, נמשיך בשקט, תנו להתרכז.

חיים כץ: אנחנו נוגעים בדברים שהם חשובים ואחר כך צריך לתקן.

<שמרית גיטלין-שקד: יש סעיפים שלא - -

חיים כץ: נחזור אליהם.

חיים כץ: הכל נחזור.

<יובל יעקב: "הוספת פרק שביעי1 22.

<יובל יעקב: אחרי סעיף 35 לחוק העיקרי יבוא: "פרק שביעי1: ועדה למתן סיוע לפנים משורת הדין.

<יובל יעקב: הוועדה למתן סיוע לפנים משורת הדין 35א.

<יובל יעקב: (א) שר הביטחון יקים ועדה אשר תהיה רשאית להחליט על מתן סיוע לפנים משורת הדין, לבן משפחה, ולעניין יתום אף אם מלאו לו 21 שנה, וזאת במקרים חריגים ובהתקיים מצב סוציו–אקונומי קשה שבו נמצא בן המשפחה (בחוק זה – הוועדה למתן סיוע לפנים משורת הדין).

<יובל יעקב: (ב) לצורך גיבוש המלצתה רשאית הוועדה לשקול שיקולים סוציו–אקונומיים, הומניטריים ושיקומיים.

<יובל יעקב: (ג) שר הביטחון יקבע את הרכב הוועדה שבראשה יעמוד שופט בדימוס.

<יובל יעקב: (ד) יושב ראש הוועדה ימונה בידי שר המשפטים בהמלצת שר הביטחון; שאר חברי הוועדה ימונו בידי שר הביטחון.

<יובל יעקב: (ה) החלטות הוועדה יפורסמו באתר האינטרנט של האגף, בלא פרטים מזהים.

<יובל יעקב: (ו) שר הביטחון יקבע את כללי עבודתה של הוועדה.

<יובל יעקב: (ז) הודעה על מינוי חברי הוועדה תפורסם ברשומות.

<יובל יעקב: "

חיים כץ: ומה אומר משרד הביטחון, הוא יצא החוצה.

<נאוה שוהם סולן: זה לא ענין תקציבי.

<נאוה שוהם סולן: אני עומדת על כך ששני ראשי הארגונים היציגים יהיו חברים בוועדה הזאת.

שולי מועלם-רפאלי: חשוב גם להוסיף שברוב הדיונים שמתקיימים על בני משפחות שכולות בנושאים אחרים, חוץ מוועדת למד, כן נוכחים נציגי הארגונים.

חיים כץ: מה אומר נציג משרד הביטחון?

<סיגל רקנטי: קודם כל, אני חייבת להדגיש כמו שכתבתנו פה, שההרכב ממילא לא נקבע בחוק, הוא יקבע בתקנות.

<סיגל רקנטי: אבל מעבר לזה, בנושא הזה היתה התנהלות במהלך הרבה שנים שהוצגה מול משרד המשפטים, והעמדה היתה לאורך השנים שזה לא נכון שבוועדה כזאת ישבו נציגים סקטוריאליים.

חיים כץ: מה זה סקטורים?

<סיגל רקנטי: נציגי ארגון יציג שלא ייצגו מישהו שמייצג ארגון יציג ואני חייבת לומר בענין הזה: אמנם - -

<סיגל רקנטי: יש לנו הצעה לפתרון לענין הזה.

<סיגל רקנטי: אם יורשה לי לסיים אני אומר את דבריי.

<סיגל רקנטי: כיום, יש נציגי ציבור שיושבים בוועדה.

<סיגל רקנטי: זאת אומרת שהוועדה לא מורכבת רק מעובדי משרד הביטחון, בראש הוועדה יושבת שופטת בדימוס שהיא ודאי גורם ניטראלי ואובייקטיבי וגם יושבת נציגת ציבור שהיא גורם מומלץ שהיה מוסכם על הארגונים היציגים גברת דפנה הררי - -

<אלי בן שם: לא, לא היה מוסכם.

<אלי בן שם: מחוסר ברירה.

<אלי בן שם: לא הסכמנו לזה.

<נאוה שוהם סולן: אנחנו לא מתנגדים לזה אבל הודיעו לנו.

<סיגל רקנטי: קודם כל, אני חייבת לומר שעל פי כללים זה כפוף לאישור היועץ המשפטי לממשלה, המינוי של ההרכב.

<סיגל רקנטי: הפתרון שמוצע על ידינו הוא שישבו בוועדה לא נציגי הארגון היציג כמו נציג שיהיה נמנה על בני המשפחות השכולות, שזה יכול להיות נציג האלמנות, הציג הורים שכולים אבל לא נציג ארגון יציג, כשחייבים להדגיש שלא כל בני המשפחות השכולות הן חברות בארגון היציג - -

<אלי בן שם: 90 אחוז הם חברים.

חיים כץ: הם באים ואומרים לך כמו בדירקטוריון, שיכול להיות כל עובד רק שהוא לא חבר ועד עובדים.

חיים כץ: זאת אומרת, יכול להיות לא נציג ארגון אבל נציג מטעמו אבל הוא לא חבר ארגון, הוא לא חבר ועד, הוא לא חבר הנהלת הארגון.

חיים כץ: זה כמו בדירקטוריונים, לא יכול להיות חבר ועד.

<נאוה שוהם סולן: גם במשרד הביטחון יושבים עובדים של משרד הביטחון שיש להם אינטרסים לחסוך על הקופה הציבורית.

<נאוה שוהם סולן: אני גם רוצה לחסוך את הקופה הציבורית אבל אני חושבת, אדוני, בתור יושבת ראש אני מכירה את הסוגיות הרבה יותר טוב מנציג ציבור שייצג את האלמנות.

<נאוה שוהם סולן: אני חושבת שאני צריכה לשבת בוועדה הזאת ולייצג את האלמנות והיתומים.

<נאוה שוהם סולן: מה שנעשה היום, ברוב המקרים אומרים "לא" לאותה משפחה.

חיים כץ: אנחנו בכל זאת מסיימים את הדיון כי יש פה מחלוקות ואני לא רוצה לעשות שום דבר על רגל אחת.

חיים כץ: אז אנחנו נצביע על הסעיפים שהקראנו, להוציא הסעיפים של המחלוקות.

חיים כץ: אנחנו מצביעים מסעיף 1 להוציא 15ז (ג) ו-(ד), להוציא את סעיף 15יא, סיוע או מימון מלא ועד סעיף 21.

חיים כץ: מי בעד ירים את ידו?

חיים כץ: בעד – 4

חיים כץ: נמנעים – אין תודה רבה.

חיים כץ: כל חברי הכנסת שנמצאים פה אישרו.

חיים כץ: הישיבה נעולה.